-----------------------------------------------------------------------
  9. การจัดการ

  -----------------------------------------------------------------------

1.  โครงสร้างกรรมการ

* เมื่อวันที่ 24 มกราคม 2551 ได้เปลี่ยนชื่อเป็น
คณะกรรมการบรรษัทภิบาลและความรับผิดชอบต่อสังคมและสิ่งแวดล้อม

9.1.1 กรรมการ

-   คณะกรรมการธนาคาร

    -   รายชื่อคณะกรรมการธนาคาร ณ วันที่ 31 ธันวาคม 2550 ประกอบด้วย

  ----- ------------------- ---------------------- ---------------------------
  1)    นายศุภรัตน์            ควัฒน์กุล                 ประธานกรรมการ

  2)    นายชัยวัฒน์            วิบูลย์สวัสดิ์               รองประธานกรรมการ

  3)    นายอัศวิน             คงสิริ                   กรรมการ

  4)    นายสันติ              วิลาสศักดานนท์            กรรมการ และกรรมการอิสระ

  5)    นายสุริย์              บัวคอม                  กรรมการ และกรรมการอิสระ

  6)    นางธัญญา             ศิริเวทิน                 กรรมการ และกรรมการอิสระ

  7)    นายพชร              ยุติธรรมดำรง             กรรมการ และกรรมการอิสระ

  8)    นายสีมา              สีมานันท์                 กรรมการ และกรรมการอิสระ

  9)    นายจำลอง            อติกุล                   กรรมการ

  10)   นายวิสุทธิ์             มนตริวัต                 กรรมการ และกรรมการอิสระ

  11)   นายดุสิต              นนทะนาคร               กรรมการและกรรมการอิสระ

  12)   นายอภิศักดิ์            ตันติวรวงศ์               กรรมการผู้จัดการ

  13)   นายสมเกียรติสมเกียรติ   แสงสุเรนทร์              เลขานุการ

  14)   นายสุชาติ             เดชอิทธิรัตน์              ผู้ช่วยเลขานุการ
  ----- ------------------- ---------------------- ---------------------------

รายละเอียดการเปลี่ยนแปลงกรรมการธนาคาร

  ---- ------------- ------------------ ------------------------------------
  1)   นายอุตตม       สาวนายน            ลาออกตั้งแต่วันที่ 7 มีนาคม 2550

  2)   นายดุสิต        นนทะนาคร           รับตำแหน่งกรรมการธนาคาร วันที่ 5 กรกฎาคม
                                        2550

                                        แทนนายอุตตม สาวนายน
  ---- ------------- ------------------ ------------------------------------

-   ขอบเขตอำนาจหน้าที่ของคณะกรรมการธนาคาร

คณะกรรมการธนาคารมีอำนาจเต็มในการบริหารงาน
เพื่อประกอบธุรกิจธนาคารพาณิชย์ให้เป็นไปตามวัตถุประสงค์ ข้อบังคับของธนาคาร
และมติของที่ประชุมผู้ถือหุ้น ทั้งนี้ อยู่ภายใต้เงื่อนไขและข้อกำหนดของกฎหมายที่เกี่ยวข้อง
โดยมีอำนาจและหน้าที่ในการกำกับดูแลกิจการ ดังนี้

-   หน้าที่ของคณะกรรมการธนาคาร

1)  จัดการธนาคารให้เป็นไปตามวัตถุประสงค์ ข้อบังคับของธนาคาร และมติที่ประชุมของผู้ถือหุ้น
    รวมทั้งกำกับดูแลการดำเนินกิจการทั้งหลายของธนาคาร

2)  คณะกรรมการของธนาคารจะต้องประชุมอย่างน้อยเดือนละหนึ่งครั้ง
    และต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมด
    โดยให้ถือเสียงข้างมากเป็นมติของที่ประชุม

3)  คณะกรรมการต้องจัดให้มีการประชุมผู้ถือหุ้นเป็นการประชุมสามัญประจำปีภายในสี่เดือน
    นับแต่วันสิ้นสุดของรอบปีบัญชีของธนาคาร ส่วนการประชุมผู้ถือหุ้นคราวอื่น ๆ นอกจากที่กล่าว
    เรียกว่า
    การประชุมวิสามัญ ซึ่งกรรมการจะเรียกประชุมวิสามัญเมื่อไรก็ได้สุดแต่จะเห็นสมควร
    หรือคณะกรรมการจัดให้มีการประชุมวิสามัญภายในหนึ่งเดือนนับแต่วันที่ได้รับหนังสือร้องขอจากผู้ถือหุ้น

4)  จำนวนกรรมการ แม้ตำแหน่งจะว่างไป แต่กรรมการที่เหลืออยู่ย่อมทำกิจการได้ อย่างไรก็ดี
    ถ้าจำนวนกรรมการลดน้อยลงจนเหลือไม่พอที่จะเป็นองค์ประชุม
    กรรมการที่เหลืออยู่ย่อมทำกิจการได้เฉพาะการจัดให้มีการประชุมผู้ถือหุ้นเพื่อเลือกตั้งกรรมการแทนตำแหน่งที่ว่างทั้งหมดเท่านั้น

5)  ปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน (Code of Best Practice of
    Directors of Listed Companies)

    -   อำนาจของคณะกรรมการธนาคาร

  1) กรรมการคนหนึ่งมีเสียงหนึ่งในการลงคะแนน และให้ถือเอาเสียงข้างมากเป็นมติของที่ประชุม
  โดยถ้าคะแนนเสียงเท่ากัน ให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด

  2) กรรมการคนใดมีส่วนได้ส่วนเสียในการประชุมเรื่องใด
  ห้ามมิให้ออกเสียงลงคะแนนในเรื่องนั้น ในกรณีนี้
  ประธานอาจเชิญให้ออกนอกที่ประชุมเป็นการชั่วคราวได้

  3) กิจการทั้งหลายของธนาคารย่อมอยู่ในอำนาจของคณะกรรมการที่จะกระทำได้
  โดยประธานกรรมการ หรือกรรมการผู้จัดการคนใดคนหนึ่ง
  หรือกรรมการอื่นร่วมกันตั้งแต่สองคนขึ้นไป
  ที่คณะกรรมการได้มอบหมายไว้มีอำนาจลงลายมือชื่อและประทับตราสำคัญของธนาคารกระทำการใดๆ
  แทนธนาคารได้

  4) คณะกรรมการมีอำนาจแต่งตั้งผู้จัดการใหญ่และพนักงานต่างๆ ของธนาคาร
  ตลอดจนแต่งตั้งตัวแทนของธนาคาร
  โดยให้ผู้ใดมีอำนาจและหน้าที่เพียงใดสุดแต่คณะกรรมการจะเห็นสมควร
  รวมทั้งสามารถกำหนดอัตราและค่าใช้จ่าย
  และบำเหน็จรางวัลแก่บุคคลเหล่านี้และถอดถอนจากตำแหน่งได้

  5) คณะกรรมการจะมอบอำนาจให้ผู้จัดการใหญ่เป็นผู้แต่งตั้งและถอดถอนพนักงานต่างๆ
  ของธนาคารก็ได้ ทั้งนี้ ถ้าผู้ได้รับการแต่งตั้งเป็นผู้จัดการใหญ่
  เป็นผู้ดำรงตำแหน่งกรรมการของธนาคารด้วย ก็ให้เรียกว่ากรรมการผู้จัดการ

  6)
  คณะกรรมการมีอำนาจที่จะเชิญบุคคลหนึ่งบุคคลใดเป็นที่ปรึกษาแก่คณะกรรมการเพื่อช่วยเหลือให้ความคิดเห็นในกิจการของธนาคาร
  ตามที่คณะกรรมการจะเห็นสมควรกับทั้งกำหนดค่าจ้างและบำเหน็จรางวัลได้

-   ขอบเขตอำนาจของคณะกรรมการธนาคาร

ตามข้อบังคับของธนาคารและพระราชบัญญัติบริษัทมหาชนจำกัด พ.ศ. 2535
การดำเนินการในเรื่องดังต่อไปนี้ คณะกรรมการธนาคารจะดำเนินการได้
ต่อเมื่อได้รับการอนุมัติจากมติที่ประชุมผู้ถือหุ้นของธนาคาร

1.  การอนุมัติงบดุลและบัญชีกำไรขาดทุน

2.  การอนุมัติจัดสรรกำไร

3.  การเลือกตั้งกรรมการใหม่แทนผู้ต้องออกตามวาระ
    หรือเลือกตั้งกรรมการเพิ่มในกรณีที่มีการเพิ่มจำนวน

4.  เลือกตั้งผู้สอบบัญชีและกำหนดจำนวนเงินค่าสอบบัญชี

5.  การเพิ่มทุน ลดทุน การโอนสำรองเพื่อชดเชยผลขาดทุนสะสม การจ่ายเงินปันผล
    การเสนอขายหรือจัดสรรหุ้น เพิ่มทุนใหม่ และ การออกหุ้นกู้

6.  การขายหรือโอนกิจการของธนาคารทั้งหมดหรือบางส่วนที่สำคัญ การซื้อหรือรับโอนกิจการอื่น
    การทำ แก้ไข หรือเลิกสัญญาเกี่ยวกับการให้เช่ากิจการของธนาคารทั้งหมดหรือบางส่วนที่สำคัญ

-   การประเมินผลตนเองของคณะกรรมการธนาคาร

    ธนาคารได้จัดให้มีการประเมินผลตนเองของคณะกรรมการ ปีละ 2 ครั้ง
    โดยมุ่งเน้นให้การประเมินผลสามารถสะท้อนถึงประสิทธิภาพในการดำเนินงานตามหลักการกำกับดูแลกิจการที่ดี
    ซึ่งแบ่งได้เป็น 3 รูปแบบ ได้แก่
    การประเมินผลตนเองของคณะกรรมการทั้งคณะ การประเมินผลคณะกรรมการรายบุคคล
    (การประเมินตนเอง) และ
    การประเมินผลคณะกรรมการรายบุคคล (การประเมินกรรมการท่านอื่น)
    ซึ่งมีหลักเกณฑ์การประเมิน ดังนี้

    1) การประเมินผลตนเองของคณะกรรมการทั้งคณะ : มีหัวข้อการประเมินรวม 4 ด้าน ได้แก่
    นโยบายคณะกรรมการ (Board Policy) โครงสร้างของคณะกรรมการ (Board
    Composition) แนวปฏิบัติของคณะกรรมการ (Board Practices)
    และการจัดเตรียมและดำเนินการประชุม (Board Meeting) โดยในปี 2550
    ได้มีการเพิ่มเติมข้อความในแบบประเมิน
    เพื่อให้ครอบคลุมในด้านการตอบแทนสังคมและสิ่งแวดล้อม

    ในปี 2550 ผลการประเมินในภาพรวมทั้ง 4 ด้าน คะแนนเฉลี่ยร้อยละ อยู่ในระดับดีเยี่ยม
    ดังนี้

    ครั้งที่ 1/2550 คะแนนร้อยละ 92.6

    ครั้งที่ 2/2550 คะแนนร้อยละ 90.5

    ซึ่งกรรมการส่วนใหญ่เห็นว่า มีจำนวนกรรมการที่เหมาะสมกับขนาดของกิจการ
    และมีกรรมการอิสระมากกว่ากึ่งหนึ่งของจำนวนกรรมการ
    ซึ่งมากเพียงพอที่จะดูแลในเรื่องสำคัญให้สามารถดำเนินธุรกิจ
    ได้อย่างรอบคอบ

    2) การประเมินผลคณะกรรมการรายบุคคล (การประเมินตนเอง) : มีหัวข้อการประเมิน
    รวม 6 ด้าน ได้แก่
    ความรับผิดชอบต่อการตัดสินใจและการกระทำของตนเอง สามารถอธิบายการตัดสินใจได้
    (Accountability)
    ความรับผิดชอบต่อการปฏิบัติหน้าที่ด้วยขีดความสามารถและประสิทธิภาพที่เพียงพอ
    (Responsibility) การปฏิบัติต่อผู้มีส่วนได้เสียอย่างเท่าเทียม เป็นธรรม และ
    สามารถมีคำอธิบายได้ (Equitable Treatment)
    ความโปร่งใสในการดำเนินงานที่สามารถตรวจสอบได้และการเปิดเผยข้อมูล
    (Transparency) การมีวิสัยทัศน์ในการสร้างมูลค่าเพิ่มแก่กิจการในระยะยาว (Vision to
    Create Long Term Value) และการมีจริยธรรม/จรรยาบรรณในการประกอบธุรกิจ
    (Ethics)

    ในปี 2550 ผลการประเมินในภาพรวมทั้ง 6 ด้าน คะแนนเฉลี่ยร้อยละ อยู่ในระดับดีเยี่ยม
    ดังนี้

    ครั้งที่ 1/2550 คะแนนร้อยละ 98.4

    ครั้งที่ 2/2550 คะแนนร้อยละ 97.6

    ซึ่งกรรมการส่วนใหญ่เห็นว่า
    กรรมการทุกคนต้องมีความรับผิดชอบในความถูกต้องและครบถ้วนของรายงานทางการเงินและข้อมูลทั่วไปที่เปิดเผยต่อผู้มีส่วนได้เสียอย่างเท่าเทียมและเป็นธรรม

    3) การประเมินผลคณะกรรมการรายบุคคล : (ประเมินกรรมการท่านอื่น)
    ประกอบด้วยคำถามที่ส่งเสริมหลักการกำกับดูแลกิจการที่ดี
    โดยสามารถแสดงความคิดเห็นที่เป็นประโยชน์แก่ผู้มีส่วนได้เสียทั้งหลาย เช่น
    การให้ความเห็นและข้อเสนอแนะที่ไม่ขัดต่อหลักการปฏิบัติที่ดีและเป็นประโยชน์ต่อธนาคาร
    การแสดงความคิดเห็นอย่างเป็นอิสระและสร้างสรรค์
    การให้ข้อมูลที่เป็นประโยชน์ต่อการตัดสินใจของคณะกรรมการ
    และการมีความรับผิดชอบต่อผู้มีส่วนได้เสียของธนาคารที่นำไปสู่การปฏิบัติที่ถูกต้องและเสมอภาค
    เป็นต้น

    ในปี 2550 ผลการประเมินในภาพรวม คะแนนเฉลี่ยร้อยละ อยู่ในระดับดีเยี่ยม ดังนี้

    ครั้งที่ 1/2550 คะแนนร้อยละ 99.4

    ครั้งที่ 2/2550 คะแนนร้อยละ 98.7

    ซึ่งกรรมการส่วนใหญ่ให้ความเห็นว่า
    ข้อเสนอแนะของกรรมการแต่ละท่านช่วยส่งเสริมหลักการปฏิบัติที่ดีและเป็นประโยชน์ต่อธนาคาร
    มีความคิดเห็นที่เป็นอิสระและสร้างสรรค์ และในมุมมองต่าง ๆ ที่จะนำไปสู่การปฏิบัติที่ถูกต้อง

    ทั้งนี้
    ธนาคารได้สรุปผลการประเมินให้คณะกรรมการทุกท่านรับทราบเพื่อนำไปสู่การสร้างเสริมให้เกิดการกำกับดูแลกิจการที่ดีภายในธนาคาร
    และสามารถดำเนินธุรกิจให้มีความเจริญเติบโตอย่างต่อเนื่องและมั่นคง
    มีการบริหารงานอย่างมีประสิทธิภาพ โปร่งใส และเป็นธรรม สร้างความเชื่อมั่นให้กับทุกฝ่าย

-   คณะกรรมการบริหาร

-   รายชื่อคณะกรรมการบริหาร ณ วันที่ 31 ธันวาคม 2550 ประกอบด้วย

  ---- --------------- -------------------- -----------------------------
  1)   นายชัยวัฒน์        วิบูลย์สวัสดิ์             ประธานกรรมการ

  2)   นายอัศวิน         คงสิริ                 กรรมการ

  3)   นายจำลอง        อติกุล                 กรรมการ

  4)   นายอภิศักดิ์        ตันติวรวงศ์             กรรมการ

  5)   นายสมเกียรติ      แสงสุเรนทร์            เลขานุการ

  6)   นายสุชาติ         เดชอิทธิรัตน์            ผู้ช่วยเลขานุการ
  ---- --------------- -------------------- -----------------------------

 รายละเอียดการเปลี่ยนแปลงกรรมการบริหาร

นายอุตตม สาวนายน ลาออกตั้งแต่วันที่ 7 มีนาคม 2550

-   ขอบเขตอำนาจหน้าที่ของคณะกรรมการบริหาร

คณะกรรมการธนาคารได้มอบอำนาจให้คณะกรรมการบริหาร เป็นผู้พิจารณาในเรื่องดังต่อไปนี้

1.  การอนุมัติสินเชื่อ ปรับปรุงหนี้ และตัดหนี้สูญ

2.  การอนุมัติการลงทุนในหลักทรัพย์ รวมถึงการขายหลักทรัพย์ที่ลงทุนไว้

3.  การอนุมัติการแต่งตั้งผู้บริหาร
    (ระดับผู้ช่วยกรรมการผู้จัดการ ผู้ช่วยกรรมการผู้จัดการอาวุโส ที่ไม่ได้เป็นผู้บริหารสายงาน)

4.  การอนุมัติการจัดซื้อจัดจ้างตามระเบียบการพัสดุ

5.  การกลั่นกรองสินเชื่อ การปรับปรุงโครงสร้างหนี้ และการตัดหนี้สูญ

6.  การกลั่นกรองแผนธุรกิจ

7.  การกลั่นกรองการจัดซื้อจัดจ้าง

8.  การกลั่นกรองการอนุมัติการว่าจ้างที่ปรึกษา

9.  การติดตามงานที่มีความสำคัญที่คณะกรรมการธนาคารได้มอบหมาย

10. การอื่นใดที่คณะกรรมการธนาคารมอบหมาย

-   คณะกรรมการบรรษัทภิบาล

    -   รายชื่อคณะกรรมการบรรษัทภิบาล ณ วันที่ 31 ธันวาคม 2550 ประกอบด้วย

  ---- ---------------- --------------------- -----------------------------
  1)   นายสันติ           วิลาสศักดานนท์           ประธานกรรมการ และกรรมการอิสระ

  2)   นายสีมา           สีมานันท์                กรรมการ และกรรมการอิสระ

  3)   นายสุริย์           บัวคอม                 กรรมการ และกรรมการอิสระ

  4)   นายดุสิต           นนทะนาคร              กรรมการ และกรรมการอิสระ

  5)   นายสุชาติ          เดชอิทธิรัตน์             เลขานุการ
  ---- ---------------- --------------------- -----------------------------

  รายละเอียดการเปลี่ยนแปลงกรรมการบรรษัทภิบาล

นายดุสิต นนทะนาคร รับตำแหน่งกรรมการ 2 สิงหาคม 2550

-   ขอบเขตอำนาจหน้าที่ของคณะกรรมการบรรษัทภิบาล

1)  เสนอแนวนโยบายเกี่ยวกับหลักบรรษัทภิบาลของธนาคารและบริษัทในเครือต่อคณะกรรมการธนาคาร

2)  กำกับดูแลการปฏิบัติงานของธนาคารให้เป็นไปตามหลักบรรษัทภิบาล ของสถาบันกำกับ เช่น
    ธนาคารแห่งประเทศไทย ตลาดหลักทรัพย์แห่งประเทศไทย
    สำนักงานคณะกรรมการกำกับหลักทรัพย์และตลาดหลักทรัพย์ เป็นต้น

3)  พิจารณาทบทวนเกี่ยวกับนโยบายด้านบรรษัทภิบาลของธนาคารอย่างสม่ำเสมอ
    เพื่อให้สอดคล้องกับแนวทางปฏิบัติของสากล
    และข้อเสนอแนะของสถาบันหรือหน่วยงานที่เกี่ยวข้อง

4)  เสนอแนะการจัดทำจรรยาบรรณในการดำเนินธุรกิจ (Code of Business Conduct)

5)  ทบทวนและรายงานต่อคณะกรรมการธนาคารเกี่ยวกับการดำเนินการหลักบรรษัทภิบาลของธนาคาร
    และเสนอแนะเพื่อแก้ไขปรับปรุงตามความเหมาะสม

6)  ให้คำแนะนำแก่ฝ่ายจัดการ
    และคณะทำงานในเรื่องเกี่ยวกับการนำหลักบรรษัทภิบาลมาใช้ในการปฏิบัติงาน

7)  ให้คำแนะนำการเปิดเผยข้อมูลเกี่ยวกับการปฏิบัติตามหลักบรรษัทภิบาลของธนาคาร

8)  ดูแลให้หลักบรรษัทภิบาลมีผลในทางปฏิบัติ

9)  ปฏิบัติงานอื่นตามที่คณะกรรมการธนาคารมอบหมาย

ตามนโยบายของธนาคารที่จะเผยแพร่หลักบรรษัทภิบาลและปลูกจิตสำนึกให้พนักงานทุกคนมีความรู้
ความเข้าใจ
และสามารถนำไปประยุกต์ใช้ในการปฏิบัติงานให้เกิดรูปธรรมได้อย่างทั่วถึงอย่างต่อเนื่อง
พร้อมทั้งช่วยยกระดับ มาตรฐาน และจริยธรรมของการดำเนินธุรกิจของธนาคาร
โดยการพัฒนาระบบการกำกับดูแลกิจการของธนาคารให้เป็นไปตามหลักบรรษัทภิบาลที่ดี
และขณะนี้มีงานความรับผิดชอบต่อสังคมและสิ่งแวดล้อม
ซึ่งธนาคารได้ให้ความสำคัญและมีการดำเนินการด้านนี้มานานแล้ว
คณะกรรมการธนาคารจึงได้มอบหมายให้คณะกรรมการบรรษัทภิบาลดูแลงานด้านความรับผิดชอบต่อสังคมและสิ่งแวดล้อม
โดยเน้นความสำคัญในด้านการสร้างทุนทางปัญญาตามพันธกิจที่ธนาคารได้กำหนดไว้
ดังนั้นในการประชุมคณะกรรมการธนาคาร ครั้งที่ 2/2551 (715) เมื่อวันที่ 24 มกราคม 2551
จึงได้เปลี่ยนชื่อจาก คณะกรรมการบรรษัทภิบาล เป็น
“คณะกรรมการบรรษัทภิบาลและความรับผิดชอบต่อสังคมและสิ่งแวดล้อม”
และได้มีการปรับปรุงขอบเขตอำนาจหน้าที่ เพื่อให้เกิดความเหมาะสม ดังนี้

1)  เสนอแนวนโยบายเกี่ยวกับหลักบรรษัทภิบาลและความรับผิดชอบต่อสังคมและสิ่งแวดล้อมของธนาคารและบริษัทในเครือต่อคณะกรรมการธนาคาร

2)  กำกับดูแลการปฏิบัติงานของธนาคารให้เป็นไปตามหลักบรรษัทภิบาลของสถาบันกำกับ เช่น
    ธนาคารแห่งประเทศไทย ตลาดหลักทรัพย์แห่งประเทศไทย
    สำนักงานคณะกรรมการกำกับหลักทรัพย์และตลาดหลักทรัพย์ เป็นต้น
    ด้วยความรับผิดชอบต่อสังคมและสิ่งแวดล้อม

3)  พิจารณาทบทวนเกี่ยวกับนโยบายด้านบรรษัทภิบาลและความรับผิดชอบต่อสังคมและสิ่งแวดล้อมของธนาคารอย่างสม่ำเสมอ
    เพื่อให้สอดคล้องกับแนวทางปฏิบัติของสากล
    และข้อเสนอแนะของสถาบันหรือหน่วยงานที่เกี่ยวข้อง

4)  พิจารณาเสนอข้อพึงปฏิบัติที่ดี สำหรับคณะกรรมการธนาคาร
    หรือเสนอการกำหนดข้อบังคับคณะกรรมการธนาคาร และคณะกรรมการที่ธนาคารแต่งตั้งทุกชุด

5)  เสนอแนะข้อกำหนดเกี่ยวกับจรรยาบรรณในการดำเนินธุรกิจของธนาคาร
    และข้อพึงปฏิบัติของผู้บริหาร และพนักงานของธนาคาร

6)  ส่งเสริมการเผยแพร่วัฒนธรรมในการกำกับดูแลกิจการที่ดี
    และการมีส่วนร่วมในการดำเนินกิจกรรมเพื่อสังคมและสิ่งแวดล้อมเพื่อการพัฒนาที่ยั่งยืนให้เป็นที่เข้าใจทั่วทุกระดับ
    และมีผลในทางปฏิบัติ

7)  พิจารณาแต่งตั้งคณะกรรมการชุดย่อยเพื่อทำหน้าที่สนับสนุนงานบรรษัทภิบาลและความรับผิดชอบต่อสังคมและสิ่งแวดล้อม
    ได้ตามความเหมาะสม

8)  การอื่นใดที่คณะกรรมการธนาคารมอบหมาย

-   คณะกรรมการตรวจสอบ

    -   รายชื่อคณะกรรมการตรวจสอบ ณ วันที่31 ธันวาคม 2550 ประกอบด้วย

  ---- ------------- ------------------- ----------------------------------
  1)   นางธัญญา       ศิริเวทิน              ประธานกรรมการ และกรรมการอิสระ

  2)   นายพชร        ยุติธรรมดำรง          กรรมการ และกรรมการอิสระ

  3)   นายวิสุทธิ์       มนตริวัต              กรรมการ และกรรมการอิสระ

  4)   นางชูจิตร       นิยโมสถ              เลขานุการ
  ---- ------------- ------------------- ----------------------------------

-   ขอบเขตอำนาจหน้าที่ของคณะกรรมการตรวจสอบ

1)  สอบทานให้ธนาคารมีการรายงานทางการเงินอย่างเพียงพอ ถูกต้อง และเชื่อถือได้

2)  สอบทานให้ธนาคารมีระบบการควบคุมภายใน (Internal Control) การบริหารความเสี่ยง
    (Risk Management) และการตรวจสอบภายใน (Internal Audit)
    ที่เหมาะสมและมีประสิทธิผล

3)  สอบทานให้ธนาคารปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของ
    ตลท. หรือกฎหมายที่เกี่ยวข้องกับธุรกิจของธนาคาร

4)  พิจารณาค่าตอบแทน การปฏิบัติงานของผู้สอบบัญชี และเสนอผู้สอบบัญชีแก่ที่ประชุมใหญ่ผู้ถือหุ้น

5)  พิจารณาเปิดเผยข้อมูลของธนาคารในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6)  จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของธนาคาร
    ซึ่งรายงานดังกล่าวต้องลงนามโดยประธานกรรมการตรวจสอบ

-   คณะกรรมการสรรหาและกำหนดค่าตอบแทน

    -   รายชื่อคณะกรรมการสรรหาและกำหนดค่าตอบแทน ณ วันที่ 31 ธันวาคม 2550
        ประกอบด้วย

  ---- -------------- ------------------- ----------------------------------
  1)   นายสีมา         สีมานันท์              ประธานกรรมการ และกรรมการอิสระ

  2)   นายสันติ         วิลาสศักดานนท์         กรรมการ และกรรมการอิสระ

  3)   นายสุริย์         บัวคอม               กรรมการ และกรรมการอิสระ

  4)   นางสุมนา        วงษ์กะพันธ์            เลขานุการ
  ---- -------------- ------------------- ----------------------------------

คณะกรรมการสรรหาและกำหนดค่าตอบแทนมีหน้าที่และความรับผิดชอบตามที่ได้รับมอบหมายจากคณะกรรมการธนาคารให้ดำเนินการในเรื่องต่าง
ๆ ดังนี้

1)  กำหนดนโยบาย หลักเกณฑ์ และวิธีการ ในการสรรหาและกำหนดค่าตอบแทน
    รวมทั้งผลประโยชน์อื่นของกรรมการธนาคาร และผู้บริหารระดับสูง

2)  พิจารณาเสนอแนะนโยบายในภาพรวมเกี่ยวกับการกำหนดค่าตอบแทนและผลประโยชน์อื่นของธนาคาร

3)  สรรหาและคัดเลือกบุคคลที่มีคุณสมบัติ ตามระเบียบและกฎหมายที่เกี่ยวข้อง
    แล้วนำเสนอคณะกรรมการธนาคารเพื่อพิจารณาแต่งตั้งเป็นกรรมการธนาคารหรือผู้บริหารระดับสูงของธนาคาร

4)  ดูแลให้คณะกรรมการธนาคาร มีขนาดและองค์ประกอบที่เหมาะสมกับองค์กร
    รวมถึงมีการปรับเปลี่ยนให้สอดคล้องกับสภาพแวดล้อมที่เปลี่ยนแปลงไป

5)  เสนอคณะกรรมการธนาคาร
    เพื่อพิจารณาแต่งตั้งกรรมการธนาคารแทนกรรมการที่พ้นจากตำแหน่งตามข้อบังคับ

6)  ดูแลให้กรรมการและผู้บริหารระดับสูงของธนาคารได้รับผลตอบแทนที่เหมาะสมกับหน้าที่และ
    ความรับผิดชอบที่มีต่อธนาคาร

7)  กำหนดแนวทางและประเมินผลงานของผู้บริหารระดับสูง

8)  ดำเนินการอื่น ตามที่คณะกรรมการธนาคารมอบหมาย

-   กรรมการผู้มีอำนาจลงนามแทนธนาคาร

กรรมการซึ่งมีอำนาจลงลายมือชื่อแทนธนาคาร คือ นายศุภรัตน์ ควัฒน์กุล ประธานกรรมการผู้เดียว
หรือ
นายอภิศักดิ์ ตันติวรวงศ์ กรรมการผู้จัดการผู้เดียว หรือ นายชัยวัฒน์ วิบูลย์สวัสดิ์ และ นายจำลอง
อติกุล ลงลายมือชื่อร่วมกันรวมเป็นสองคน และประทับตราสำคัญของธนาคาร

-   คณะกรรมการอิสระ

    -   รายชื่อคณะกรรมการอิสระ ณ วันที่31 ธันวาคม 2550 ประกอบด้วย

  ---- ---------------- --------------------- -----------------------------
  1)   นายสีมา           สีมานันท์                ประธานกรรมการ

  2)   นายสันติ           วิลาสศักดานนท์           กรรมการอิสระ

  3)   นายสุริย์           บัวคอม                 กรรมการอิสระ

  4)   นางธัญญา          ศิริเวทิน                กรรมการอิสระ

  5)   นายพชร           ยุติธรรมดำรง            กรรมการอิสระ

  6)   นายวิสุทธิ์          มนตริวัต                กรรมการอิสระ

  7)   นายดุสิต           นนทะนาคร              กรรมการอิสระ

  8)   นายสมเกียรติ       แสงสุเรนทร์             เลขานุการ
  ---- ---------------- --------------------- -----------------------------

-   นิยามกรรมการอิสระ

กรรมการอิสระ
จะต้องไม่มีธุรกิจหรือการงานที่เกี่ยวข้องกับธนาคารพาณิชย์อันอาจมีผลกระทบต่อการตัดสินใจโดยอิสระของตน
และต้องมีคุณสมบัติเพิ่มเติมดังนี้

1.  ไม่ถือหุ้นเกินร้อยละ0.5 ของทุนชำระแล้วของธนาคารพาณิชย์ บริษัทในเครือ บริษัทร่วม
    หรือบริษัทที่เกี่ยวข้อง ทั้งนี้ ให้นับรวมถึงหุ้นที่ถืออยู่โดยผู้ที่เกี่ยวข้องด้วย

2.  ไม่มีส่วนร่วมในการบริหารงานของธนาคารพาณิชย์ บริษัทในเครือ บริษัทร่วม
    บริษัทที่เกี่ยวข้องหรือผู้ถือหุ้นรายใหญ่ของธนาคารพาณิชย์ รวมทั้งไม่เป็นลูกจ้าง
    หรือพนักงานที่ได้รับเงินเดือนประจำจากธนาคารพาณิชย์ บริษัทในเครือ บริษัทร่วม
    บริษัทที่เกี่ยวข้อง หรือผู้ถือหุ้นรายใหญ่ของธนาคารพาณิชย์ นอกจากนี้
    จะต้องไม่เป็นที่ปรึกษาที่ได้รับเงินเดือนประจำจากธนาคารพาณิชย์ บริษัทในเครือ บริษัทร่วม
    หรือผู้ถือหุ้นรายใหญ่ของธนาคารพาณิชย์

3.  ไม่มีผลประโยชน์หรือส่วนได้เสียไม่ว่าทางตรงหรือทางอ้อมทั้งในด้านการเงินและการบริหารงานในธนาคารพาณิชย์
    บริษัทในเครือ บริษัทร่วม หรือผู้ถือหุ้นรายใหญ่ของธนาคารพาณิชย์

4.  ไม่เป็นผู้เกี่ยวข้องหรือญาติสนิทของผู้บริหารระดับสูงหรือผู้ถือหุ้นรายใหญ่ของธนาคารพาณิชย์

5.  ต้องเป็นผู้ที่ผ่านกระบวนการสรรหาของคณะกรรมการธนาคาร
    หรือคณะกรรมการสรรหาและกำหนดค่าตอบแทน

-   ขอบเขตอำนาจหน้าที่ของคณะกรรมการอิสระ

    1.  เสนอแนะวาระการประชุมต่อประธานกรรมการธนาคารกรณีที่เห็นว่ามีเรื่องสำคัญหรือประเด็นปัญหาที่คณะกรรมการธนาคารควรพิจารณา
        และยังไม่ได้มีการบรรจุไว้ในวาระการประชุม

    2.  เสนอความคิดเห็นแก่ประธานกรรมการธนาคารเกี่ยวกับบทบาทและการปฏิบัติหน้าที่ของคณะกรรมการธนาคาร

    3.  สนับสนุนคณะกรรมการธนาคารเพื่อประสิทธิภาพในการปฏิบัติตามหลักการกำกับดูแลกิจการที่ดี

-   รายชื่อกรรมการที่มาจากผู้ถือหุ้นรายใหญ่

ธนาคารมีกรรมการที่เป็นตัวแทนของกลุ่มผู้ถือหุ้นรายใหญ่
(กองทุนเพื่อการฟื้นฟูและพัฒนาระบบสถาบันการเงิน) จำนวน 1 ท่าน คือ นายอัศวิน คงสิริ
โดยเป็นผู้ที่ไม่มีอำนาจลงนามผูกพันธนาคาร

-   รายชื่อเลขานุการธนาคาร

ธนาคารได้มอบหมายให้ นายสมเกียรติ แสงสุเรนทร์ รองกรรมการผู้จัดการ ผู้บริหารสายงาน
สายงานบริหารความเสี่ยงและบรรษัทภิบาล
ทำหน้าที่เป็นเลขานุการคณะกรรมการธนาคารและคณะกรรมการบริหาร และเป็นเลขานุการบริษัท
มีสำนักคณะกรรมการธนาคารและผู้ถือหุ้นเป็นหน่วยงานสนับสนุน
เพื่อให้เป็นไปตามหลักการกำกับดูแลกิจการที่ดีของธนาคาร โดยมีหน้าที่ความรับผิดชอบหลัก ดังนี้

1)  ดูแลกิจกรรมต่าง ๆ
    ของคณะกรรมการธนาคารเพื่อปฏิบัติให้เป็นไปตามกฎหมายและระเบียบข้อบังคับที่เกี่ยวข้อง

2)  จัดประชุมผู้ถือหุ้น และการประชุมคณะกรรมการให้เป็นไปตามกฎหมาย ข้อบังคับของธนาคาร
    และติดตามให้มีการปฏิบัติตามอย่างถูกต้องและสม่ำเสมอ

3)  จัดทำรายงานการประชุมคณะกรรมการธนาคารและรายงานการประชุมผู้ถือหุ้น
    รวมทั้งติดตามให้มีการปฏิบัติตามมติที่ประชุม

4)  ให้คำแนะนำเบื้องต้นแก่กรรมการเกี่ยวกับข้อกฎหมาย ระเบียบ และข้อบังคับต่าง ๆ
    ของธนาคาร

5)  ดูแลเรื่องการกำกับดูแลกิจการ (Corporate Governance)

6)  เป็นที่ปรึกษาและประสานงานกับเลขานุการของคณะกรรมการชุดต่าง ๆ

7)  ติดต่อและสื่อสารกับผู้ถือหุ้นให้ได้รับทราบสิทธิต่าง ๆ ของผู้ถือหุ้นและข่าวสารของธนาคาร

    -   การประชุมคณะกรรมการปี 2550

รายละเอียดการเข้าร่วมประชุมของกรรมการแต่ละท่าน มีดังนี้

+--------+--------+--------+--------+--------+-------------+--------+
| รายน   |        | คณะก   | คณะก   | คณะกร  | คณะกรรมกา   | ค      |
| ามคณะก |        | รรมการ | รรมการ | รมการต | รสรรหาและกำ | ณะกรรม |
| รรมการ |        | ธนาคาร |        | รวจสอบ | หนดค่าตอบแทน | การบรร |
|        |        |        | บริหาร  |        |             | ษัทภิบาล |
+--------+--------+--------+--------+--------+-------------+--------+
| 1)     | ควัฒน์กุล | 25/25  | -      | -      | -           | -      |
| นา     |        |        |        |        |             |        |
| ยศุภรัตน์ |        |        |        |        |             |        |
+--------+--------+--------+--------+--------+-------------+--------+
| 2)     | วิบ     | 25/25  | 51/51  | -      | -           | -      |
| นา     | ูลย์สวัสดิ์ |        |        |        |             |        |
| ยชัยวัฒน์ |        |        |        |        |             |        |
+--------+--------+--------+--------+--------+-------------+--------+
| 3)     | คงสิริ   | 22/25  | 45/51  | -      | -           | -      |
| น      |        |        |        |        |             |        |
| ายอัศวิน |        |        |        |        |             |        |
+--------+--------+--------+--------+--------+-------------+--------+
| 4)     | วิลาสศ  | 22/25  | -      | -      | 11/11       | 14/14  |
| นายสันติ | ักดานนท์ |        |        |        |             |        |
+--------+--------+--------+--------+--------+-------------+--------+
| 5)     | บัวคอม  | 25/25  | -      | -      | 11/11       | 13/14  |
| นายสุริย์ |        |        |        |        |             |        |
+--------+--------+--------+--------+--------+-------------+--------+
| 6)     | ศิริเวทิน | 22/25  | -      | 14/15  | -           | -      |
| น      |        |        |        |        |             |        |
| างธัญญา |        |        |        |        |             |        |
+--------+--------+--------+--------+--------+-------------+--------+
| 7)     | ยุติธร   | 24/25  | -      | 14/15  | -           | -      |
| นายพชร | รมดำรง |        |        |        |             |        |
+--------+--------+--------+--------+--------+-------------+--------+
| 8)     | สีมานันท์ | 25/25  | -      | -      | 11/11       | 14/14  |
| นายสีมา |        |        |        |        |             |        |
+--------+--------+--------+--------+--------+-------------+--------+
| 9)     | อติกุล   | 25/25  | 51/51  | -      | -           | -      |
| นา     |        |        |        |        |             |        |
| ยจำลอง |        |        |        |        |             |        |
+--------+--------+--------+--------+--------+-------------+--------+
| 10)    | มนตริวัต | 24/25  | -      | 14/15  | -           | -      |
| น      |        |        |        |        |             |        |
| ายวิสุทธิ์ |        |        |        |        |             |        |
+--------+--------+--------+--------+--------+-------------+--------+
| 11)    | นน     | 11/11  | -      | -      | -           | 7/7    |
| นายดุสิต | ทะนาคร |        |        |        |             |        |
+--------+--------+--------+--------+--------+-------------+--------+
| 12)    | ตัน     | 25/25  | 50/51  | -      | -           | -      |
| นา     | ติวรวงศ์ |        |        |        |             |        |
| ยอภิศักดิ์ |        |        |        |        |             |        |
+--------+--------+--------+--------+--------+-------------+--------+
| กรรมกา |        |        |        |        |             |        |
| รที่ออกร |        |        |        |        |             |        |
| ะหว่างปี |        |        |        |        |             |        |
+--------+--------+--------+--------+--------+-------------+--------+
| 1)     | ส      | 5/5    | 8/9    | -      | -           | -      |
| น      | าวนายน |        |        |        |             |        |
| ายอุตตม |        |        |        |        |             |        |
+--------+--------+--------+--------+--------+-------------+--------+
| (      |        |        |        |        |             |        |
| ลาออกต |        |        |        |        |             |        |
| ั้งแต่วันที่ |        |        |        |        |             |        |
| 7      |        |        |        |        |             |        |
| มีนาคม  |        |        |        |        |             |        |
| 2550)  |        |        |        |        |             |        |
+--------+--------+--------+--------+--------+-------------+--------+

หมายเหตุ ตัวเลขในตาราง หมายถึง จำนวนครั้งที่มาประชุม / จำนวนครั้งที่มีการประชุม

-   นโยบายการกำหนดค่าตอบแทนกรรมการ

ธนาคารได้กำหนดนโยบายค่าตอบแทนกรรมการที่เป็นธรรม และสมเหตุสมผล
มีคณะกรรมการสรรหาและกำหนดค่าตอบแทนทำหน้าที่ทบทวน โดยพิจารณาถึง
ความเหมาะสมและสอดคล้องกับภาระความรับผิดชอบของกรรมการ สถานะทางการเงินของธนาคาร
เทียบเคียงได้กับบริษัทในกลุ่มธุรกิจระดับเดียวกัน และต้องเป็นไปตามมติที่ประชุมผู้ถือหุ้นกำหนด
โดยกำหนดค่าตอบแทนเป็น 4 ส่วน ดังนี้

1) ค่าตอบแทนในฐานะกรรมการ

2) ค่าตอบแทนประจำตำแหน่ง โดยจ่ายให้กรรมการที่ดำรงตำแหน่ง ดังนี้

2.1) ประธานกรรมการธนาคาร

2.2) รองประธานกรรมการธนาคาร

  2.3) ประธานคณะกรรมการชุดย่อยต่าง ๆ เช่น ประธานกรรมการบริหาร
  ประธานกรรมการตรวจสอบ
  ประธานกรรมการสรรหาและกำหนดค่าตอบแทนและประธานกรรมการบรรษัทภิบาล

3) ค่าเบี้ยประชุม โดยจ่ายให้ตามจำนวนครั้งที่เข้าร่วมประชุม

4) เงินบำเหน็จกรรมการ โดยมีหลักเกณฑ์การจ่ายเงินบำเหน็จกรรมการ ดังนี้

  4.1) ธนาคารจะต้องมีผลกำไรจากการประกอบการ และ

  4.2) ธนาคารจะต้องมีการจ่ายเงินปันผลให้กับผู้ถือหุ้น

ทั้งนี้ ในการประชุมสามัญผู้ถือหุ้นประจำปี ครั้งที่ 14 เมื่อวันที่ 27 เมษายน 2550
ที่ประชุมผู้ถือหุ้นมีมติอนุมัติค่าตอบแทนคณะกรรมการ ประกอบด้วย
ค่าตอบแทนสำหรับการประชุมคณะกรรมการประจำปี 2550 และเงินบำเหน็จกรรมการประจำปี
2549 โดยมีรายละเอียด ดังนี้

คณะกรรมการประกอบด้วย คณะกรรมการธนาคาร คณะกรรมการบริหาร คณะกรรมการตรวจสอบ
คณะกรรมการสรรหาและกำหนดค่าตอบแทน และคณะกรรมการบรรษัทภิบาล
โดยค่าตอบแทนกรรมการสำหรับการประชุมคณะต่าง ๆ แบ่งเป็น 3 ส่วน ดังนี้

1.  ค่าตอบแทนในฐานะกรรมการ จ่ายให้กรรมการในอัตรา 50,000 บาท/เดือน

2.  ค่าตอบแทนประจำตำแหน่ง จ่ายให้กรรมการที่ดำรงตำแหน่งประธานกรรมการธนาคารในอัตรา
    130,000 บาท/เดือน รองประธานกรรมการธนาคารในอัตรา 30,000 บาท/เดือน
    และประธานคณะ
    อื่น ๆ เช่น ประธานกรรมการบริหาร ประธานกรรมการตรวจสอบ
    ประธานกรรมการสรรหาและกำหนดค่าตอบแทน และประธานกรรมการบรรษัทภิบาล ในอัตรา
    30,000 บาท/เดือน

3.  ค่าเบี้ยประชุม จ่ายให้ในอัตรา 30,000 บาท/ครั้ง
    ที่เข้าร่วมประชุมในฐานะกรรมการของคณะนั้น ๆ

ในปี 2550 ธนาคารจ่ายค่าตอบแทนที่เป็นตัวเงิน ประกอบด้วย ค่าตอบแทนในฐานะกรรมการ
ค่าตอบแทนประจำตำแหน่ง และค่าเบี้ยประชุม ให้คณะกรรมการ รวมทั้งสิ้น 28,603,225.81 บาท
จำแนกเป็น

1)  ค่าตอบแทนคณะกรรมการธนาคาร รวมทั้งสิ้น 17,323,225.81 บาท

2)  ค่าตอบแทนคณะกรรมการบริหาร รวม 6,510,000 บาท คณะกรรมการตรวจสอบ รวม
    1,620,000 บาท คณะกรรมการสรรหาและกำหนดค่าตอบแทน รวม 1,350,000 บาท
    คณะกรรมการบรรษัทภิบาล 1,800,000 บาท รวมเป็นเงินทั้งสิ้น 11,280,000 บาท
    โดยมีรายละเอียด ดังนี้

+------------------+----------+--------+--------+------------+--------+
| หน่วย : บาท       |          |        |        |            |        |
+------------------+----------+--------+--------+------------+--------+
| รายชื่อคณะกรรมการ  | ค        |        |        |            |        |
|                  | ่าตอบแทนท |        |        |            |        |
|                  | ี่เป็นตัวเงิน |        |        |            |        |
+------------------+----------+--------+--------+------------+--------+
|                  | คณะกรรมก | คณะก   | คณะก   | ค          | คณะก   |
|                  | ารธนาคาร | รรมการ | รรมการ | ณะกรรมการส | รรมการ |
|                  |          |        |        | รรหาและกำห |        |
|                  |          | บริหาร  | ต      | นดค่าตอบแทน | บรร    |
|                  |          |        | รวจสอบ |            | ษัทภิบาล |
+------------------+----------+--------+--------+------------+--------+
| 1) นายศุภรัตน์      | 2,91     | -      | -      | -          | -      |
| ควัฒน์กุล           | 0,000.00 |        |        |            |        |
|                  |          | 1,890, | -      | -          | -      |
| 2) นายชัยวัฒน์      | 1,71     | 000.00 |        |            |        |
| วิบูลย์สวัสดิ์         | 0,000.00 |        | -      | -          | -      |
|                  |          | 1,350, |        |            |        |
| 3) นายอัศวิน คงสิริ  | 1,26     | 000.00 | -      | 330,000.00 | 780,   |
|                  | 0,000.00 |        |        |            | 000.00 |
| 4) นายสันติ        |          | -      | -      | 330,000.00 |        |
| วิลาสศักดานนท์      | 1,26     |        |        |            | 390,   |
|                  | 0,000.00 | -      | 780,   | -          | 000.00 |
| 5) นายสุริย์ บัวคอม  |          |        | 000.00 |            |        |
|                  | 1,35     | -      |        | -          | -      |
| 6) นางธัญญา       | 0,000.00 |        | 420,   |            |        |
| ศิริเวทิน           |          | -      | 000.00 | 690,000.00 | -      |
|                  | 1,26     |        |        |            |        |
| 7) นายพชร        | 0,000.00 | -      | -      | -          | 420,   |
| ยุติธรรมดำรง       |          |        |        |            | 000.00 |
|                  | 1,32     | 1,530, | -      | -          |        |
| 8) นายสีมา สีมานันท์ | 0,000.00 | 000.00 |        |            | -      |
|                  |          |        | 420,   | -          |        |
| 9) นายจำลอง อติกุล | 1,35     | -      | 000.00 |            | -      |
|                  | 0,000.00 |        |        | -          |        |
| 10) นายวิสุทธิ์      |          | -      | -      |            | 210,   |
| มนตริวัต           | 1,35     |        |        |            | 000.00 |
|                  | 0,000.00 | 1,500, | -      |            |        |
| 11) นายดุสิต       |          | 000.00 |        |            | -      |
| นนทะนาคร         | 1,32     |        |        |            |        |
|                  | 0,000.00 |        |        |            |        |
| 12) นายอภิศักดิ์     |          |        |        |            |        |
| ตันติวรวงศ์         | 62       |        |        |            |        |
|                  | 3,548.39 |        |        |            |        |
|                  |          |        |        |            |        |
|                  | 1,35     |        |        |            |        |
|                  | 0,000.00 |        |        |            |        |
+------------------+----------+--------+--------+------------+--------+
| กร               |          |        |        |            |        |
| รมการที่ออกระหว่างปี |          |        |        |            |        |
+------------------+----------+--------+--------+------------+--------+
| 1) นายอุตตม       | 25       | 240,   |        |            |        |
| สาวนายน          | 9,677.42 | 000.00 |        |            |        |
+------------------+----------+--------+--------+------------+--------+
| รวมค่าตอบแทนตามข้อ | 17,32    |        |        |            |        |
| 1.               | 3,225.81 |        |        |            |        |
+------------------+----------+--------+--------+------------+--------+
| รวมค่าตอบแทนตามข้อ |          | 6,510, | 1,620, | 1,         | 1,800, |
| 2.               |          | 000.00 | 000.00 | 350,000.00 | 000.00 |
+------------------+----------+--------+--------+------------+--------+
| รวมค             | 11,28    |        |        |            |        |
| ่าตอบแทนทั้งสิ้นตามข้อ | 0,000.00 |        |        |            |        |
| 2.               |          |        |        |            |        |
+------------------+----------+--------+--------+------------+--------+
| รวมทั้งสิ้น ข้อ1. และ | 28,60    |        |        |            |        |
| ข้อ 2.            | 3,225.81 |        |        |            |        |
+------------------+----------+--------+--------+------------+--------+

  คณะกรรมการธนาคารได้พิจารณาจัดสรรเงินบำเหน็จกรรมการประจำปี 2549 จำนวน
  27,960,000 บาท ดังนี้

  ----------------------- ------------------- ------------------------- --------------------
                                                                        หน่วย : บาท

  รายชื่อคณะกรรมการธนาคาร                                                 เงินบำเหน็จ

  1)                      นายศุภรัตน์            ควัฒน์กุล                    2,726,205.81

  2)                      นายชัยวัฒน์            วิบูลย์สวัสดิ์                  2,423,294.05

  3)                      นายอภิศักดิ์            ตันติวรวงศ์                  2,120,382.30

  4)                      นายอัศวิน             คงสิริ                      2,120,382.30

  5)                      นายจำลอง            อติกุล                      2,027,434.03

  6)                      นางธัญญา             ศิริเวทิน                    2,018,305.19

  7)                      นายพชร              ยุติธรรมดำรง                1,817,470.54

  8)                      นายวิสุทธิ์             มนตริวัต                    1,258,951.05

  9)                      นายสีมา              สีมานันท์                    1,747,759.34

  10)                     นายสุริย์              บัวคอม                     1,817,470.54

  11)                     นายสันติ              วิลาสศักดานนท์               2,120,382.30

  12)                     นายอุตตม             สาวนายน                   2,120,382.30

  13)                     นายชัยอนันต์           สมุทวณิช                    644,828.59

  14)                     นายสมชาย            วงศ์สวัสดิ์                   1,684,687.31

  15)                     พล.ต.ท.วิเชียรโชติ     สุกโชติรัตน์                  1,044,838.09

  16)                     นายประสิทธิ์           ดำรงชัย                    267,226.26

                          รวมทั้งสิ้น                                       27,960,000.00
  ----------------------- ------------------- ------------------------- --------------------

-   การสรรหากรรมการ

-   วิธีการคัดเลือกกรรมการ

ธนาคารได้แต่งตั้งคณะกรรมการสรรหาและกำหนดค่าตอบแทน เพื่อทำหน้าที่เป็นผู้พิจารณาคัดเลือก
และกลั่นกรองบุคคลที่ได้รับการเสนอชื่อเพื่อการคัดเลือกให้ดำรงตำแหน่งกรรมการ
โดยพิจารณาจากบุคคลที่มีคุณสมบัติและไม่มีลักษณะต้องห้ามในการเป็นกรรมการธนาคารพาณิชย์หรือบริษัทหลักทรัพย์
ตามหลักเกณฑ์ของธนาคารแห่งประเทศไทย
สำนักงานคณะกรรมการกำกับหลักทรัพย์และตลาดหลักทรัพย์ และทางการที่เกี่ยวข้อง
และต้องมีคุณสมบัติ ทักษะ ความรู้ ความสามารถและประสบการณ์ตามที่ธนาคารกำหนด
เพื่อนำเสนอให้คณะกรรมการธนาคารพิจารณานำเสนอต่อผู้ถือหุ้น
หลังจากที่ประชุมผู้ถือหุ้นได้อนุมัติแต่งตั้งกรรมการแล้ว
หน่วยงานที่รับผิดชอบจะดำเนินการจดทะเบียนเปลี่ยนแปลงกรรมการและหรือรายงานต่อหน่วยงานที่เกี่ยวข้องภายในเวลาที่กำหนด
โดยกรรมการที่ครบกำหนดออกตามวาระ อาจได้รับเลือกกลับเข้าเป็นกรรมการอีกได้ นอกจากนี้
ธนาคารยังได้จัดให้มีการปฐมนิเทศกรรมการ เพื่อรับทราบบทบาท หน้าที่ความรับผิดชอบ
รวมทั้งข้อบังคับและนโยบายในด้านต่างๆ ของธนาคาร
เพื่อเป็นการสร้างความเข้าใจให้กับกรรมการเกี่ยวกับการดำเนินธุรกิจของธนาคาร

-   การแต่งตั้งกรรมการ

แบ่งเป็น 2 กรณี ดังนี้

  กรณีที่ 1: การแต่งตั้งกรรมการแทนผู้ออกจากตำแหน่งตามวาระ ให้ที่ประชุมผู้ถือหุ้นเป็น
  ผู้เลือกตั้งกรรมการแทนผู้ครบกำหนดออกตามวาระ
  กรรมการที่ครบกำหนดออกจากตำแหน่งอาจได้รับเลือกเข้าเป็นกรรมการอีกได้

  กรณีที่ 2: การแต่งตั้งกรรมการแทนผู้ออกก่อนครบวาระ
  ให้คณะกรรมการธนาคารโดยคะแนนเสียงไม่น้อยกว่าสามในสี่ของจำนวนกรรมการที่เหลืออยู่
  เลือกผู้ซึ่งมีคุณสมบัติและไม่มีลักษณะต้องห้าม ตั้งเป็นกรรมการแทน
  และให้อยู่ในตำแหน่งได้เพียงเท่าวาระที่ยังเหลืออยู่ของกรรมการที่ตนเข้าแทน

-   สิทธิของผู้ถือหุ้นในการแต่งตั้งกรรมการ

ที่ประชุมผู้ถือหุ้นเป็นผู้เลือกตั้งกรรมการโดยมีหลักเกณฑ์ดังนี้

1)  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง เว้นแต่
    หุ้นที่ผู้ถือหุ้นนั้นถือไว้จะเป็นหุ้นบุริมสิทธิที่มีการกำหนดสภาพของหุ้นบุริมสิทธิให้มีสิทธิออกเสียงน้อยกว่าหุ้นสามัญ

2)  ผู้ถือหุ้นแต่ละคนจะใช้คะแนนเสียงที่มีอยู่ทั้งหมดในข้อ 1)
    เลือกตั้งบุคคลเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3)  บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่ากับจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
    หรือจะพึงเลือกตั้งในครั้งนั้น ให้ประธานในที่ประชุมเป็นผู้ออกเสียงชี้ขาด

นอกจากนี้ ธนาคารยังได้เปิดโอกาสให้ผู้ถือหุ้นสามารถนำเสนอเพิ่มวาระการประชุม
รวมถึงเสนอรายชื่อผู้ที่มีคุณสมบัติเหมาะสมเพื่อดำรงตำแหน่งกรรมการ
ก่อนการประชุมสามัญผู้ถือหุ้นประจำปี ผ่านทางเว็บไซต์ของธนาคาร
ในระหว่างวันที่1 ตุลาคม ถึง31 ธันวาคม ของทุกปี
โดยกรรมการที่ถูกเสนอชื่อจะผ่านกระบวนการพิจารณาของคณะกรรมการสรรหาและกำหนดค่าตอบแทน/คณะกรรมการธนาคาร
พร้อมทั้งแจ้งให้ผู้ถือหุ้นทราบถึงผลการพิจารณา ผ่านทางเว็บไซต์ของธนาคาร
และตลาดหลักทรัพย์แห่งประเทศไทยในเดือนมีนาคมของทุกปี
และแจ้งที่ประชุมผู้ถือหุ้นทราบอีกครั้งในวันประชุมสามัญผู้ถือหุ้นประจำปี

สำหรับการสรรหาผู้บริหารของธนาคารในตำแหน่งกรรมการผู้จัดการ
ธนาคารถือปฏิบัติตามพระราชบัญญัติคุณสมบัติมาตรฐานสำหรับกรรมการและพนักงานรัฐวิสาหกิจ พ.ศ.
2518 และฉบับแก้ไขเพิ่มเติม ควบคู่ไปด้วย ส่วนการสรรหาผู้บริหารระดับสูงในตำแหน่งอื่น
ธนาคารได้แต่งตั้งคณะกรรมการสรรหาและกำหนดค่าตอบแทน เพื่อคัดเลือกผู้สมัครที่มีความรู้
ความสามารถ เหมาะสมในแต่ละตำแหน่งงาน

-   การปฐมนิเทศกรรมการใหม่

เพื่อให้กรรมการใหม่ได้รับทราบแผนธุรกิจของธนาคาร ผลิตภัณฑ์และบริการ
โครงสร้างทุนและผู้ถือหุ้น โครงสร้างองค์กร
และประเด็นกฎหมายที่สำคัญที่ควรทราบสำหรับการปฏิบัติหน้าที่ของกรรมการบริษัทจดทะเบียน
ธนาคารจึงได้จัดให้มีการปฐมนิเทศ
เพื่อนำเสนอข้อมูลต่อกรรมการที่ได้รับแต่งตั้งใหม่ทุกครั้ง โดยในปี 2550
ได้จัดปฐมนิเทศให้แก่กรรมการใหม่ นายดุสิต นนทะนาคร
ในหัวข้อที่นำเสนอมีดังนี้

1)  แผนผังแสดงทางหนีไฟ อาคาร 1 (อาคารนานาเหนือ)

2)  โครงสร้างคณะกรรมการธนาคาร และกำหนดการประชุมคณะกรรมการธนาคาร

3)  ปฏิทินและวาระการประชุมคณะกรรมการธนาคาร

4)  วาระมาตรฐาน

5)  กฎหมายที่เกี่ยวข้อง

6)  โครงสร้างทุนและผู้ถือหุ้น หนังสือรับรอง หนังสือบริคณห์สนธิ ข้อบังคับ
    และรายงานการประชุมผู้ถือหุ้น

7)  การประเมินบทบาทของคณะกรรมการรัฐวิสาหกิจ โดยบริษัท
    ไทยเรทติ้งแอนด์อินฟอร์เมชั่นเซอร์วิส จำกัด (TRIS)

8)  การจัดอันดับความน่าเชื่อถือ

9)  การประกันภัย D&O (Directors & Officers Liability Insurance)

10) ผลการตรวจสอบของธนาคารแห่งประเทศไทย

11) ความคืบหน้าการดำเนินการตามผลการตรวจสอบของธนาคารแห่งประเทศไทย

12) แนวทางการกำกับดูแลสถาบันการเงินภายใต้กรอบ Basel II

13) แผนธุรกิจของธนาคาร

14) KTB Corporate Warroom

15) การเป็นกรรมการในบริษัทย่อย บริษัทร่วม และบริษัทที่เกี่ยวข้อง

16) โครงสร้างองค์กร และรายชื่อผู้บริหาร

นอกจากนี้ยังมีการจัดกิจกรรมสำหรับกรรมการใหม่เพิ่มเติมตาม Best Practice
โดยมีการพาเยี่ยมชม / ดูงาน ของหน่วยงานหรือสาขาต่าง ๆ ดังนี้

1)  พากรรมการใหม่เยี่ยมชมฝ่ายงานต่าง ๆ ในสำนักงานใหญ่ทั้งอาคารนานาเหนือ เมื่อวันที่ 19
    กรกฎาคม 2550 และอาคารสุขุมวิท เมื่อวันที่ 2 สิงหาคม 2550

2)  พากรรมการใหม่ดูงาน บมจ.บัตรกรุงไทย อาคารสมัชชาวาณิช 2 ชั้น 14 ถนนสุขุมวิท
    เมื่อวันที่ 4 ตุลาคม 2550

+---------------------+------------------------------------------------+
| รายชื่อ               | ชื่อหลักสูตร และรุ่นที่อบรม                            |
+---------------------+------------------------------------------------+
| 1) นายศุภรัตน์ ควัฒน์กุล  | 1)  DAP 45/2005                                |
|                     |                                                |
|                     | 2)  DCP 72/2006                                |
+---------------------+------------------------------------------------+
| 2) นายชัยวัฒน์         | 1)  DAP 11/2004                                |
| วิบูลย์สวัสดิ์            |                                                |
|                     | 2)  DCP 77/2006                                |
|                     |                                                |
|                     | 3)  หลักสูตรผู้บริหารระดับสูง สถาบันวิทยาการตลาดทุน รุ่นที่  |
|                     |     4 ปี 2007                                   |
|                     |     โดยตลาดหลักทรัพย์แห่งประเทศไทย                 |
+---------------------+------------------------------------------------+
| 3) นายอภิศักดิ์         | DCP 18/2002                                    |
| ตันติวรวงศ์            |                                                |
+---------------------+------------------------------------------------+
| 4) นายอัศวิน คงสิริ     | 1)  Chairman 2000 Program 5/2001               |
|                     |                                                |
|                     | 2)  DCP 11/2001                                |
+---------------------+------------------------------------------------+
| 5) นายสันติ           | DAP 3/2003                                     |
| วิลาสศักดานนท์         |                                                |
+---------------------+------------------------------------------------+
| 6) นายสุริย์ บัวคอม     | 1)  Developing Corporate Governance Policy     |
|                     |     20/09/2005                                 |
|                     |                                                |
|                     | 2)  DAP 50/2006                                |
|                     |                                                |
|                     | 3)  DCP 70/2006                                |
|                     |                                                |
|                     | 4)  Finance for Non-Finance Director 28/2006   |
|                     |                                                |
|                     | 5)  Director Forum 1/2006 เรื่อง                 |
|                     |     “การมีกรรมการอาชีพ : เราพร้อมหรือยัง”           |
|                     |                                                |
|                     | 6)  Member Hearing เรื่อง “Chartered Director” ปี |
|                     |     2006                                       |
+---------------------+------------------------------------------------+
| 7) นางธัญญา ศิริเวทิน   | 1)  DCP 13/2001                                |
|                     |                                                |
|                     | 2)  ACP 15/2006                                |
|                     |                                                |
|                     | 3)  Developing Corporate Governance Policy     |
|                     |     20/09/2005                                 |
+---------------------+------------------------------------------------+
| 8) นายพชร           | DAP 53/2006                                    |
| ยุติธรรมดำรง          |                                                |
+---------------------+------------------------------------------------+
| 9) นายสีมา สีมานันท์    | 1)  DCP 14/2001                                |
|                     |                                                |
|                     | 2)  Finance for Non-Finance Director 28/2006   |
|                     |                                                |
|                     | 3)  หลักสูตร กฎหมายมหาชน มหาวิทยาลัยธรรมศาสตร์      |
+---------------------+------------------------------------------------+
| 10) นายจำลอง อติกุล   | 1)  DAP 55/2006                                |
|                     |                                                |
|                     | 2)  DCP 77/2006                                |
|                     |                                                |
|                     | 3)  Pacific Rim Executive Banker’s Program     |
|                     |     1996                                       |
+---------------------+------------------------------------------------+
| 11) นายวิสุทธิ์ มนตริวัต  | 1)  DCP 77/2006                                |
|                     |                                                |
|                     | 2)  ACP 15/2006                                |
|                     |                                                |
|                     | 3)  นักบริหารระดับสูง (นบส.),                      |
|                     |     สำนักงานข้าราชการพลเรือน                      |
+---------------------+------------------------------------------------+
| 12) นายดุสิต นนทะนาคร | 1)  DCP 24/2002                                |
|                     |                                                |
|                     | 2)  Chairman 2000 Program 7/2002               |
|                     |                                                |
|                     | 3)  ACP 10/2005                                |
+---------------------+------------------------------------------------+

-   การเข้ารับการอบรมของคณะกรรมการ

หมายเหตุ หลักสูตร DAP หมายถึงหลักสูตร Director Accreditation Program

หลักสูตร DCP หมายถึงหลักสูตร Director Certification Program

หลักสูตร ACP หมายถึงหลักสูตร Audit Committee Program

9.1.2 คณะกรรมการชุดอื่น

-   คณะกรรมการผู้บริหารสายงาน (Executive Committee)

คณะกรรมการผู้บริหารสายงานมีหน้าที่หลักในการกำหนดนโยบายโดยรวมของธนาคารด้านสินเชื่อ
การบริหารสภาพคล่อง การลงทุนเกี่ยวกับตลาดการเงิน ตลาดทุน อัตราดอกเบี้ย อัตราแลกเปลี่ยน
ผลิตภัณฑ์
และการกำกับดูแลการปฏิบัติตามนโยบายที่คณะกรรมการธนาคารและคณะกรรมการบริหารกำหนด
รวมทั้งการดำเนินงานในด้านต่างๆ
ของธนาคาร โดยจัดให้มีการประชุมเป็นประจำทุกสัปดาห์

-   คณะกรรมการบริหารความเสี่ยง (Risk Management Committee : RMC)

คณะกรรมการบริหารความเสี่ยงมีอำนาจหน้าที่ในการกำหนดนโยบายและกลยุทธ์ในการบริหารความเสี่ยงด้านต่าง
ๆ ของธนาคาร โดยจัดให้มีการประชุมอย่างน้อยเดือนละ 1 ครั้ง ทั้งนี้
จะมีการนำเสนอรายงานของคณะกรรมการบริหารความเสี่ยงต่อคณะกรรมการตรวจสอบ
และรายงานต่อคณะกรรมการธนาคารเพื่อทราบ และ/หรือเพื่อพิจารณา
ทุกเดือนและทุกไตรมาสตามลำดับ

-   คณะกรรมการบริหารสินทรัพย์และหนี้สิน (Assets and Liabilities Management
    Committee : ALCO)

คณะกรรมการบริหารสินทรัพย์และหนี้สินมีอำนาจหน้าที่ในการกำหนดกลยุทธ์ด้าน Balance Sheet
Management โดยกำหนดกลยุทธ์และเครื่องมือที่ใช้ในการพิจารณาเกี่ยวกับการลงทุน
อัตราดอกเบี้ยและผลตอบแทนด้านสินเชื่อและเงินฝาก อัตราแลกเปลี่ยน และสภาพคล่อง
รวมทั้งนำเครื่องมือในการวิเคราะห์ต่างๆ มาใช้ควบคุมความเสี่ยงด้านสภาพคล่องและอัตราดอกเบี้ย
ทั้งนี้
จะมีการนำเสนอรายงานในการกำหนดนโยบายและกลยุทธ์ในการบริหารความเสี่ยงด้านสภาพคล่องและอัตราดอกเบี้ยของธนาคาร
โดยจัดให้มีการประชุมอย่างน้อยเดือนละ 1 ครั้ง
พร้อมนำเสนอรายงานต่อคณะกรรมการบริหารเพื่อรับทราบ และ/หรือ เพื่อตัดสินใจ

-   คณะกรรมการการลงทุน (Investment Committee : IC)

คณะกรรมการการลงทุนมีอำนาจหน้าที่ในการพิจารณากรอบและแผนการลงทุนในตราสารทุน
และตราสารหนี้สำหรับบัญชีเพื่อค้า
อนุมัติการลงทุนภายใต้วงเงินที่ได้รับมอบหมายจากคณะกรรมการธนาคาร
กลั่นกรองการลงทุนที่เกินอำนาจ และควบคุมการบริหารการลงทุน
รวมถึงควบคุมความเสี่ยงในการค้าตราสารให้เป็นไปตามนโยบายและเป้าหมายการลงทุน
โดยจัดให้มีการประชุมอย่างน้อยเดือนละ 1 ครั้ง

-   คณะกรรมการกลั่นกรองสินเชื่อ

คณะกรรมการกลั่นกรองสินเชื่อ
มีอำนาจหน้าที่ในการกลั่นกรองงานที่อยู่ในอำนาจของคณะกรรมการบริหาร
และคณะกรรมการธนาคาร ด้านการขออนุมัติสินเชื่อและปรับปรุงโครงสร้างหนี้
การซื้อขายทรัพย์สินรอการขาย และการเข้ารับประกันการจำหน่ายและ/หรือการลงทุนในตราสารหนี้
ยกเว้นตราสารหนี้ที่ออกโดยรัฐบาล ธนาคารแห่งประเทศไทย
หรือหน่วยงานของรัฐที่กระทรวงการคลังค้ำประกัน
และมีหน้าที่พิจารณาอนุมัติวงเงินสินเชื่อและปรับปรุงโครงสร้างหนี้ และ
ธุรกรรมสินเชื่อตามที่ธนาคารกำหนด
รวมถึงปฏิบัติหน้าที่อื่นใดตามทีได้รับมอบหมายจากกรรมการผู้จัดการ

9.1.3 การกำกับดูแลกิจการ

-   รายงานคณะกรรมการบรรษัทภิบาลและความรับผิดชอบต่อสังคมและสิ่งแวดล้อม

เนื่องจากสถาบันการเงินเป็นองค์กรที่ต้องได้รับความเชื่อถือ เชื่อมั่น
และไว้วางใจในการดำเนินธุรกิจธนาคารจึงได้ตระหนักถึงความสำคัญ
ในการดำเนินการบนพื้นฐานความซื่อสัตย์ โปร่งใส ใส่ใจคุณธรรม
และได้มีการแต่งตั้งคณะกรรมการบรรษัทภิบาลและความรับผิดชอบต่อสังคมและสิ่งแวดล้อมมาทำหน้าที่ในการกำกับดูแล
และติดตามให้เกิดการปฏิบัติอันจะเป็นการยกระดับการกำกับกิจการของธนาคารให้เป็นมาตรฐานที่ดี
เพื่อให้เกิดโครงสร้างวัฒนธรรมบรรษัทภิบาลในธนาคาร ซึ่งได้กำหนดแผนงานเป็น
3 ระยะ ได้แก่ “รู้เรียน เพียรทำ นำชัย” ตั้งแต่ปี 2549 - 2551

จากการดำเนินโครงการข้างต้นได้มีการสื่อสารให้พนักงานธนาคารทั่วประเทศได้รับทราบและร่วมดำเนินการ
โดยมีการปฏิบัติให้เป็นรูปธรรมด้วยการกำหนดเป็น Key Performance Indicators (KPI)
ให้ทุกหน่วยงานต้องมีการยึดถือปฏิบัติในแนวทางการกำกับดูแลกิจการที่ดี
และมีการประเมินผลทั้งจากกิจกรรมตามรูปแบบการดำเนินการรวมทั้งความพึงพอใจของลูกค้าที่ได้ใช้บริการ
นอกจากนี้ธนาคารได้ให้ความสำคัญอย่างมากในการตระหนักถึงหน้าที่ความรับผิดชอบที่พึงมีต่อสังคม
สิ่งแวดล้อมและประเทศชาติ
โดยบุคลากรทุกระดับของธนาคารได้เข้ามามีส่วนร่วมในการดำเนินกิจกรรมโครงการต่างๆ
ทั้งด้านการศึกษา ศิลปะ วัฒนธรรม ศาสนา การกีฬา และการอนุรักษ์พลังงาน/สิ่งแวดล้อม
โดยเฉพาะได้ให้ความสำคัญหลักในการ “สร้างทุนทางปัญญา”
ซึ่งเป็นทุนที่ไม่มีวันหมดและ เป็นทุนที่สร้างคุณค่าตลอดจนพัฒนาภูมิปัญญาในมิติต่างๆ ขึ้นในสังคม
เพื่อเป็นพลังขับเคลื่อนให้ประเทศได้เจริญก้าวหน้าต่อไปได้อย่างยั่งยืน
ซึ่งผลจากการดำเนินการดังกล่าวทำให้ธนาคารได้รับรางวัลด้านการกำกับดูแลกิจการที่ดี ดังนี้

  1) รางวัลคณะกรรมการแห่งปี-ดีเลิศ (Board of The Year for Exemplary
  Practices) ประจำปี 2549/50 จากคณะกรรมการบรรษัทภิบาลแห่งชาติโดยร่วมกับ
  สมาคมส่งเสริมสถาบันกรรมการบริษัทไทย ตลาดหลักทรัพย์แห่งประเทศไทย
  สภาหอการค้าแห่งประเทศไทย สภาอุตสาหกรรมแห่งประเทศไทย สมาคมธนาคารไทย
  สมาคมบริษัทจดทะเบียนไทย และสภาธุรกิจตลาดทุนไทย

  2) รางวัล Shareholder Awards "บริษัทจดทะเบียนยอดเยี่ยมด้านการดูแลผู้ถือหุ้น”
  ซึ่งธนาคารได้รับการคัดเลือกเป็น 1ใน 10 บริษัท ที่ได้รับรางวัลดังกล่าว
  จากบริษัทศูนย์รับฝากหลักทรัพย์ (ประเทศไทย) จำกัด
  โดยร่วมกับตลาดหลักทรัพย์แห่งประเทศไทย สมาคมส่งเสริมผู้ลงทุนไทย
  สมาคมบริษัทจดทะเบียนไทย และชมรมนักลงทุนสัมพันธ์แห่งประเทศไทย

  3) ผลการประเมินคุณภาพการประชุมสามัญผู้ถือหุ้นประจำปี 2550 อยู่ในระดับ "ดีเยี่ยม"
  โดยธนาคารเป็น 1 ใน 19 บริษัทที่ได้รับคะแนนมากกว่าหรือเท่ากับ 100 คะแนน
  จากสำนักงานคณะกรรมการกำกับหลักทรัพย์และ
  ตลาดหลักทรัพย์ (ก.ล.ต.) ร่วมกับสมาคมส่งเสริมผู้ลงทุนไทย และสมาคมบริษัทจดทะเบียนไทย

  4) รางวัลผลงานตามปรัชญาเศรษฐกิจพอเพียง (ด้านธุรกิจขนาดใหญ่) ประเภทชมเชย
  จากสำนักคณะกรรมการพิเศษเพื่อประสานงานโครงการอันเนื่องมาจากพระราชดำริ

  5) การดำเนินการเพื่อสังคมและสิ่งแวดล้อมดีเด่น ประเภทชมเชย ประจำปี 2550
  จากสำนักงานคณะกรรมการนโยบายรัฐวิสาหกิจ กระทรวงการคลัง

ผลการประเมินจากหน่วยงานของทางการและสถาบันอิสระดังกล่าวข้างต้น
ล้วนสะท้อนให้เห็นถึงการมีบรรษัทภิบาล ที่ดีเยี่ยม คณะกรรมการบรรษัทภิบาล ฯ จึงพร้อมจะมุ่งมั่น
และผลักดันให้ธนาคารเป็นองค์กรตัวอย่างที่มีการบริหารจัดการและมีการกำกับดูแลกิจการที่ดี
โดยดำเนินธุรกิจด้วยความรับผิดชอบต่อสังคมและสิ่งแวดล้อมอย่างต่อเนื่องตลอดไป

(นายสันติ วิลาสศักดานนท์)

ประธานกรรมการบรรษัทภิบาล ฯ

วันที่ 24 มกราคม 2551

-   การปฏิบัติตามหลักการกำกับดูแลกิจการที่ดี

การกำกับดูแลกิจการมีความสำคัญต่อการประกอบธุรกิจของธนาคาร
โดยแสดงให้เห็นถึงการมีระบบการบริหารจัดการที่มีประสิทธิภาพ โปร่งใส ตรวจสอบได้
ซึ่งช่วยสร้างความเชื่อมั่นและความมั่นใจต่อผู้ถือหุ้น ผู้ลงทุน ผู้มีส่วนได้เสีย และผู้ที่เกี่ยวข้องทุกฝ่าย
จึงกล่าวได้ว่าการกำกับดูแลกิจการเป็นเครื่องมือเพื่อเพิ่มมูลค่าและส่งเสริมการเติบโตอย่างยั่งยืนของกิจการ
ธนาคารได้เล็งเห็นถึงความสำคัญ และสามารถปฏิบัติตามแผน 3 ปี (2549-2551) คือ รู้เรียน
เพียรทำ นำชัย
ได้ตรงตามเป้าหมาย ซึ่งในปี 2550 ธนาคารได้กำหนดเป็น KPI ของทุกหน่วยงาน
ที่จะต้องมีกิจกรรม หรือวัดผลงานด้านบรรษัทภิบาล
รวมทั้งยังได้จัดกิจกรรมอย่างต่อเนื่องตลอดปีเพื่อรณรงค์ให้พนักงาน
และผู้บริหารทุกระดับได้ตระหนักถึงความสำคัญของการกำกับดูแลกิจการที่ดี

สำหรับหลักการกำกับดูแลกิจการที่ดี
ธนาคารได้ปฏิบัติตามแนวทางของตลาดหลักทรัพย์แห่งประเทศไทย
ซึ่งมีสาระสำคัญ 7 ประการ โดยเรียกอย่างย่อว่า CARPETS ดังนี้

Creation of Long Term Value หมายถึง
มีความมุ่งมั่นในการสร้างมูลค่าเพิ่มให้กับองค์กรในระยะยาวอย่างยั่งยืน
ภายใต้กรอบการบริหารจัดการที่มีประสิทธิภาพ

Accountability หมายถึง แสดงความรับผิด และรับชอบต่อการปฏิบัติหน้าที่

Responsibility หมายถึง
มีความเข้าใจและมีความสามารถในการประพฤติปฏิบัติได้ตามบทบาทและหน้าที่

Promotion of Best Practices หมายถึง มุ่งดำเนินธุรกิจและส่งเสริมการปฏิบัติอันเป็นเลิศ
ปฏิบัติหน้าที่ด้วย
ความซื่อสัตย์ โดยยึดมั่นในหลักคุณธรรม จริยธรรม และจรรยาบรรณที่ดี

Equitable Treatment หมายถึง ปฏิบัติต่อผู้มีส่วนได้เสียอย่างเหมาะสม เท่าเทียม และยุติธรรม

Transparency หมายถึง มีความโปร่งใสในการดำเนินงาน ที่สามารถอธิบายตรวจสอบ
และเปิดเผยต่อสาธารณชน ภายใต้กฎระเบียบ กฎหมาย และข้อกำหนดที่เกี่ยวข้อง

Social and Environmental Awareness หมายถึง
ส่งเสริมสังคมและสิ่งแวดล้อมให้มีการพัฒนาอย่างยั่งยืน

นอกจากนี้ธนาคารได้มีการปฏิบัติตามหลักการกำกับดูแลกิจการที่ดี
ตามแนวทางที่ตลาดหลักทรัพย์แห่งประเทศไทยกำหนด โดยได้มีการจัดแบ่งหมวดหมู่ออกเป็น 5 หมวด
ดังนี้

1) สิทธิของผู้ถือหุ้น (Rights of Shareholders)

ธนาคารให้ความสำคัญถึงเรื่องการปกป้องสิทธิของผู้ถือหุ้นและการส่งเสริมให้ผู้ถือหุ้นใช้สิทธิของตน
โดยครอบคลุมสิทธิพื้นฐานตามกฎหมาย อันประกอบด้วยสิทธิในการซื้อ ขาย โอน หลักทรัพย์ที่ตนถืออยู่
สิทธิในการรับส่วนแบ่งเงินปันผล สิทธิในการเข้าร่วมประชุมผู้ถือหุ้น
สิทธิในการเสนอวาระการประชุมผู้ถือหุ้น
สิทธิในการออกเสียงลงคะแนนแต่งตั้งและกำหนดค่าตอบแทนผู้สอบบัญชี
สิทธิในการร่วมตัดสินใจในเรื่องสำคัญของธนาคาร เช่น
การอนุมัติธุรกรรมที่สำคัญและมีผลต่อทิศทางในการดำเนินธุรกิจของกิจการ
การแก้ไขหนังสือบริคณห์สนธิรวมทั้งข้อบังคับของธนาคาร เป็นต้น

นอกจากธนาคารจะให้สิทธิที่ครอบคลุมสิทธิขั้นพื้นฐานแก่ผู้ถือหุ้นในด้านต่างๆที่จำเป็นต้องมีแล้ว
ธนาคารยังมีแนวปฏิบัติที่ดีในการดูแลผู้ถือหุ้นมากกว่าสิทธิพื้นฐานตามกฎหมายด้านอื่นๆ อีก
เพื่อเป็นการส่งเสริมและอำนวยความสะดวกในการใช้สิทธิของผู้ถือหุ้น
โดยผู้ถือหุ้นมีสิทธิในการรับทราบข้อมูลผลการดำเนินงานและนโยบายการบริหารงาน
การให้ข้อมูลที่สำคัญผ่าน Website ซึ่งสามารถเข้าถึงได้ง่ายและสะดวก
การจัดให้ผู้ถือหุ้นเข้าเยี่ยมชมกิจการ
การเผยแพร่ข้อมูลประกอบวาระการประชุมผู้ถือหุ้นล่วงหน้าประมาณ 30 วันผ่าน Website
ของธนาคารก่อนวันประชุมผู้ถือหุ้น
เพื่อเปิดโอกาสให้ผู้ถือหุ้นได้มีเวลาศึกษาข้อมูลประกอบการประชุมล่วงหน้าอย่างเพียงพอก่อนได้รับข้อมูลในรูปแบบเอกสารจากธนาคาร
และยังเปิดโอกาสให้ผู้ถือหุ้นสามารถเสนอวาระการประชุมผู้ถือหุ้นสามัญประจำปีก่อนการประชุมได้
และเปิดโอกาสให้ผู้ถือหุ้นแสดงความคิดเห็น ข้อเสนอแนะ หรือตั้งคำถามในวาระต่างๆ อย่างอิสระ
ก่อนลงมติวาระใดๆ ทั้งนี้ในการประชุมผู้ถือหุ้น
ธนาคารได้ให้ข้อมูลรายละเอียดในเรื่องดังกล่าวอย่างเพียงพอแก่ผู้ถือหุ้น
โดยในวาระที่ผู้ถือหุ้นมีข้อสงสัย ก็สามารถส่งคำถามถึงกรรมการล่วงหน้าก่อนวันประชุมผ่านทาง
Website ของธนาคารหรือผ่านทางจดหมายถึงคณะกรรมการได้โดยตรง

ในวันประชุมผู้ถือหุ้นประธานในที่ประชุมจะแจ้งกฎเกณฑ์ที่ใช้ในการประชุม
ขั้นตอนการออกเสียงลงมติให้ผู้ถือหุ้นทราบในที่ประชุม
และเปิดโอกาสให้ผู้ถือหุ้นแสดงความคิดเห็นและซักถามในเรื่องที่เกี่ยวข้องกับวาระการประชุมหรือเกี่ยวข้องกับธนาคาร
ทั้งนี้ ธนาคารกำหนดให้ ประธานกรรมการ กรรมการผู้จัดการ
และประธานคณะกรรมการชุดย่อยเข้าร่วมประชุมทุกครั้ง
เพื่อชี้แจงผลการดำเนินงานและนโยบายบริหารงาน
ตลอดจนตอบข้อซักถามให้ผู้ถือหุ้นได้รับทราบในวันประชุมได้ทันที

ในปี 2550 ธนาคารจัดให้มีการประชุมสามัญผู้ถือหุ้นเมื่อวันที่ 27 เมษายน
โดยนอกจากคณะกรรมการธนาคารจะเข้าร่วมประชุมครบทุกคนแล้ว ผู้บริหารสายงานจำนวน 12 คน
ซึ่งรวมถึงผู้บริหารสายงานบริหารการเงิน ในฐานะ Chief Financial Officer : CFO
ได้เข้าร่วมประชุมด้วย ทั้งนี้
ในการประชุมผู้ถือหุ้นประธานในที่ประชุมได้เปิดโอกาสและให้เวลาแก่ผู้ถือหุ้นทุกคนมีสิทธิอย่างเท่าเทียมกันในการตรวจสอบการดำเนินงานของธนาคาร
สอบถาม แสดงความคิดเห็น ตลอดจนข้อเสนอแนะต่าง ๆ ได้อย่างเต็มที่
พร้อมทั้งบันทึกประเด็นซักถามและข้อเสนอแนะที่สำคัญไว้ในรายงานการประชุมผู้ถือหุ้น
ซึ่งได้นำมาเผยแพร่ให้ผู้ถือหุ้นทราบทางเว็ปไซต์ของธนาคารภายใน 30 วัน หลังวันประชุม

2) การปฏิบัติที่เท่าเทียมกันต่อผู้ถือหุ้น (Equitable Treatment of Shareholders)

ธนาคารมีนโยบายที่จะปฏิบัติต่อผู้ถือหุ้นทุกฝ่ายอย่างเท่าเทียมและเป็นธรรม โดยคำนึงถึง
ผู้ถือหุ้นทุกกลุ่มทั้งผู้ถือหุ้นรายย่อย นักลงทุนสถาบัน
รวมถึงผู้ลงทุนต่างชาติให้ได้รับการปฏิบัติที่เท่าเทียมกันในการใช้สิทธิของตนในฐานะผู้ถือหุ้น
และได้รับการดูแลผลประโยชน์อย่างเป็นธรรม

เพื่อป้องกันการใช้ข้อมูลภายในของธนาคารในการแสวงหาผลประโยชน์ส่วนตน
ธนาคารได้มีการกำหนดนโยบายและระเบียบที่ชัดเจนมิให้กรรมการ ผู้บริหาร พนักงาน
และบุคคลที่เกี่ยวข้อง
นำข้อมูลภายในของธนาคารไปใช้ในประโยชน์ส่วนตนหรือเผยแพร่ให้บุคคลอื่นทราบ
โดยที่ผ่านมาไม่พบการใช้ข้อมูลภายในเพื่อแสวงหาประโยชน์แต่อย่างใด

คณะกรรมการได้กำหนดแนวทางให้กรรมการและผู้บริหารเปิดเผยข้อมูลส่วนได้เสียของตน
และผู้ที่เกี่ยวข้องต่อคณะกรรมการ ซึ่งสอดคล้องกับข้อกำหนดของหน่วยงานที่เกี่ยวข้อง เช่น
ธนาคารแห่งประเทศไทย สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
ตลาดหลักทรัพย์แห่งประเทศไทย เป็นต้น

การประชุมผู้ถือหุ้น
คณะกรรมการมีนโยบายอำนวยความสะดวกให้แก่ผู้ถือหุ้นส่วนน้อยในการเสนอเพิ่มวาระการประชุมล่วงหน้าก่อนวันประชุมผู้ถือหุ้น
ทั้งนี้ได้มีการกำหนดกฎเกณฑ์เป็นการล่วงหน้าเพื่อพิจารณาว่าจะสามารถเพิ่มวาระที่ผู้ถือหุ้นส่วนน้อยเสนอหรือไม่
คณะกรรมการได้กำหนดวิธีการให้ผู้ถือหุ้นส่วนน้อยสามารถเสนอชื่อบุคคลเพื่อเข้าดำรงตำแหน่งกรรมการผ่านคณะกรรมการ
สรรหาและกำหนดค่าตอบแทน ล่วงหน้า 3 เดือนสุดท้ายก่อนวันสิ้นสุดรอบปีบัญชี 31 ธันวาคมของทุกปี
พร้อมข้อมูลประกอบการพิจารณาด้านคุณสมบัติและการให้ความยินยอมของผู้ได้รับการเสนอชื่อ
สามารถใช้สิทธิในการแต่งตั้งกรรมการเป็นรายคนได้
ห้ามมิให้ผู้บริหารเพิ่มวาระการประชุมที่ไม่ได้แจ้งเป็นการล่วงหน้าโดยไม่จำเป็น
โดยเฉพาะวาระสำคัญที่ผู้ถือหุ้นต้องใช้เวลาในการศึกษาข้อมูลก่อนตัดสินใจ
กำหนดให้มีการเก็บรักษาป้องกันการใช้ข้อมูลภายในเป็นลายลักษณ์อักษร
พร้อมทั้งแจ้งแนวทางดังกล่าวให้ทุกคนในองค์กรถือปฏิบัติ การประชุมผู้ถือหุ้นในแต่ละครั้ง
ผู้ถือหุ้นที่ไม่สามารถเข้าร่วมประชุมได้ด้วยตนเอง
ธนาคารสนับสนุนให้ผู้ถือหุ้นสามารถใช้หนังสือมอบฉันทะในการลงคะแนนเสียงได้และยังมีการเสนอชื่อกรรมการอิสระ
3 ท่านไว้เป็นทางเลือกในการมอบฉันทะของผู้ถือหุ้น
นอกจากนี้ยังสนับสนุนให้มีการใช้บัตรลงคะแนนเสียงในทุกวาระ

  3) การคำนึงถึงบทบาทของผู้มีส่วนได้เสียอื่นๆ (Role of Stakeholders)

ธนาคารได้ให้ความสำคัญต่อผู้มีส่วนได้เสียทุกกลุ่ม ไม่ว่าจะเป็นลูกค้า พนักงาน คู่ค้า ผู้ถือหุ้น
หรือผู้ลงทุน เจ้าหนี้ ชุมชน/สังคม สิ่งแวดล้อม รวมถึงกลุ่มผู้มีส่วนได้เสียอื่น ได้แก่ คู่แข่ง
และผู้สอบบัญชีอิสระ เป็นต้น
ผู้มีส่วนได้เสียเหล่านี้ล้วนมีส่วนสำคัญต่อการประกอบธุรกิจของธนาคารด้วยกันทั้งสิ้น
ธนาคารจึงได้กำหนดนโยบายการดูแลและปฏิบัติต่อผู้มีส่วนได้เสีย
พร้อมมาตรการดำเนินการที่เป็นรูปธรรมในแต่ละกลุ่ม
โดยคำนึงถึงสิทธิของผู้มีส่วนได้เสียดังกล่าวตามกฎหมายหรือตามข้อตกลงที่มีระหว่างกัน
รวมทั้งละเว้นการกระทำใดๆ ที่เป็นการละเมิดสิทธิของผู้มีส่วนได้เสียเหล่านั้น
และยังกำหนดมาตรการชดเชยกรณีผู้มีส่วนได้เสียได้รับความเสียหายจากการที่ธนาคารละเมิดสิทธิตามกฎหมายของผู้มีส่วนได้เสีย
นอกจากนี้ ธนาคารได้มีการเปิดเผยข้อมูลสำคัญที่เกี่ยวข้องให้ผู้มีส่วนได้เสียต่างๆ
ได้รับทราบอย่างทั่วถึงและเพียงพอ โดยเปิดเผยแนวปฏิบัติต่อผู้มีส่วนได้เสียต่างๆ ไว้อย่างครบถ้วน
เช่น การแสดงให้เห็นถึงความรับผิดชอบที่มีต่อพนักงาน การปฏิบัติต่อลูกค้า คู่ค้า คู่แข่ง เจ้าหนี้
สังคม สิ่งแวดล้อม และผู้ถือหุ้น เป็นต้น

ธนาคารได้ดำเนินธุรกิจอย่างรับผิดชอบต่อสังคมและสิ่งแวดล้อม
โดยเน้นการส่งเสริมทุนทางปัญญาอย่างเป็นรูปธรรมมาตั้งแต่ปี 2545 เช่น
โครงการสนับสนุนการศึกษา บมจ.ธนาคารกรุงไทย
เป็นการสนับสนุนด้านการเงินเพื่อพัฒนาศักยภาพการศึกษาด้านเทคโนโลยีสารสนเทศและวิทยาศาสตร์แก่โรงเรียนทั่วประเทศ
รวม 60 แห่ง ซึ่งในปี 2551 จะเริ่มโครงการในระยะที่ 2 พร้อมเปลี่ยนชื่อ โครงการ เป็น
“กรุงไทยสานฝัน โรงเรียนดีใกล้บ้าน” , โครงการ “กรุงไทย
ยุววาณิช” เป็นการประกวดแผนธุรกิจระดับมัธยมศึกษา
เพื่อปลูกฝังให้เยาวชนมีทักษะในการประกอบธุรกิจ
และเป็นทางเลือกในการดำรงชีพเมื่อจบการศึกษา, โครงการ “KTB Lecture Series”
เป็นการจัดเสวนาในหัวข้อต่างๆ ทั้งเรื่องเศรษฐกิจ สังคม และนวัตกรรมเทคโนโลยี
ให้กับพนักงานและประชาชน โดยไม่เสียค่าใช้จ่ายใดๆ, โครงการ “กรุงไทย สานศิลปวัฒนธรรม”
(ชื่อเดิม คือ โครงการสนับสนุนการจัดงานแสดงศิลปกรรมแห่งชาติ)
เป็นการสนับสนุนการจัดงานแสดงศิลปกรรมแห่งชาติ และส่งเสริมการอนุรักษ์ศิลปวัฒนธรรมของชาติ
และในปี 2550 นี้ ธนาคารได้ดำเนินโครงการใหม่อีก 2 โครงการ ได้แก่  โครงการ "กรุงไทย
ต้นกล้าสีขาว"
เป็นการประกวดแนวคิดการดำเนินธุรกิจภายใต้ปรัชญาเศรษฐกิจพอเพียงในระดับอุดมศึกษา
เพื่อปลูกฝังความรู้ในด้านการดำเนินธุรกิจอย่างมีจริยธรรมภายใต้หลักปรัชญาเศรษฐกิจพอเพียง และ
โครงการ “KTB องค์กรต้นแบบ CSER ร่วมกับสถาบันสิ่งแวดล้อมไทย” (ชื่อเดิม คือ
โครงการขยายผลด้านธุรกิจที่รับผิดชอบต่อสังคม : CSR)
เป็นโครงการที่ธนาคารได้เข้าร่วมกับสถาบันสิ่งแวดล้อมไทย
เพื่อเป็นต้นแบบด้านการดำเนินธุรกิจที่รับผิดชอบต่อสังคมและสิ่งแวดล้อม
เพื่อถ่ายทอดความรู้ให้แก่สถาบันและองค์กรอื่นทั้งในและต่างประเทศ
โดยทุกโครงการที่ธนาคารจัดทำนั้น พนักงานทุกคนได้เข้ามามีส่วนร่วม
และยังชักชวนให้ครอบครัวและเครือข่ายองค์กรอื่นมาร่วมด้วย
ซึ่งช่วยให้โครงการเพื่อสังคมและสิ่งแวดล้อมของธนาคารสามารถขยายผลไปในวงกว้างขึ้น

4) การเปิดเผยข้อมูลและความโปร่งใส (Disclosure and Transparency)

ธนาคารได้ดูแลให้มีการเปิดเผยข้อมูลสำคัญที่เกี่ยวข้องกับกิจการ
ทั้งข้อมูลทางการเงินและข้อมูลที่มิใช่ข้อมูลทางการเงินและข้อมูลอื่น ๆ ที่เกี่ยวข้องอย่างถูกต้อง
ครบถ้วน โปร่งใส ทั่วถึงและทันเวลา
ตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
ตลาดหลักทรัพย์แห่งประเทศไทย และหลักเกณฑ์ของพระราชบัญญัติข้อมูลข่าวสารราชการปี 2540
ผ่านช่องทางที่เข้าถึงข้อมูลได้ง่าย มีความเท่าเทียมกันและน่าเชื่อถือ

ข้อมูลสำคัญที่เปิดเผย เช่น การทำหน้าที่ของกรรมการในรอบปีที่ผ่านมา
ประวัติการอบรมของกรรมการ บทบาทหน้าที่ของคณะกรรมการและคณะกรรมการชุดย่อย
จำนวนครั้งของการประชุมและจำนวนครั้งที่กรรมการแต่ละท่านเข้าร่วมประชุมในปีที่ผ่านมา
และความเห็นจากการทำหน้าที่
นโยบายการจ่ายค่าตอบแทนแก่กรรมการและผู้บริหารระดับสูงที่สะท้อนภาระหน้าที่และความรับผิดชอบของแต่ละคนรวมถึงค่าตอบแทนที่กรรมการแต่ละท่านได้รับ
โครงสร้างผู้ถือหุ้น การดำเนินธุรกิจ ผลประกอบการทางการเงิน นโยบายการกำกับดูแลกิจการ
นโยบายการดำเนินธุรกิจ นโยบายเกี่ยวกับการดูแลสิ่งแวดล้อมและสังคม จรรยาบรรณธุรกิจ
การปฏิบัติตามนโยบายต่าง ๆ ที่กำหนด และการจัดซื้อจัดจ้าง เป็นต้น

รายงานทางการเงินที่เผยแพร่สู่ผู้ถือหุ้นและบุคคลภายนอก มีความถูกต้อง ครบถ้วนเชื่อถือได้
เป็นจริงตามมาตรฐานการบัญชีที่รับรองโดยทั่วไป แบบแสดงรายการข้อมูลประจำปี (แบบ 56-1)
และรายงานประจำปีมีการเปิดเผย
ทั้งข้อมูลภาษาไทยและอังกฤษผ่าน Website ของธนาคาร นอกจากนี้
ธนาคารยังได้จัดให้มีฝ่ายนักลงทุนสัมพันธ์ (Investor Relations Department)
ทำหน้าที่รับผิดชอบในการให้บริการและเผยแพร่ข้อมูลข่าวสารความเคลื่อนไหวของธนาคาร
ที่เป็นประโยชน์แก่ผู้ที่เกี่ยวข้องไม่ว่าจะเป็นผู้ถือหุ้น ผู้ลงทุนรายย่อย ผู้ลงทุนสถาบัน ผู้ลงทุนทั่วไป
นักวิเคราะห์หลักทรัพย์ ผู้จัดการกองทุนทั้งในและต่างประเทศ
ตลอดจนหน่วยงานภาครัฐที่เกี่ยวข้องอย่างเท่าเทียมเป็นธรรมและ
ทั่วถึง ผ่านกิจกรรมสื่อสารต่าง ๆ อย่างหลากหลาย ทั้งนี้ ในปี 2550 ธนาคาร
โดยผู้บริหารระดับสูงและเจ้าหน้าที่ฝ่าย
นักลงทุนสัมพันธ์ ได้พบและให้ข้อมูลต่อนักวิเคราะห์ ผู้ลงทุนในโอกาสต่าง ๆ ดังนี้

  --------------------------------------------------------- -------------
  รูปแบบการเข้าพบ                                             จำนวนครั้ง

  การสัมภาษณ์ตัวต่อตัว (One-on-One Meeting & Conference Call)    125

  การประชุมนักวิเคราะห์ (Analyst Meeting)                       4

  การเดินทางไปพบผู้ถือหุ้นและผู้ลงทุน (Roadshow)                     1

  รวม                                                       130
  --------------------------------------------------------- -------------

  ข้อมูลการติดต่อกับฝ่ายนักลงทุนสัมพันธ์

โทรศัพท์ : 0-2208-4790-8

โทรสาร : 0-2256-8800

E-Mail : ir@ktb.co.th

ที่อยู่ : บมจ.ธนาคารกรุงไทย อาคาร 1 (นานาเหนือ) ชั้น 7

เลขที่ 35 ถนนสุขุมวิท แขวงคลองเตยเหนือ เขตวัฒนา

กรุงเทพมหานคร 10110

เว็บไซต์นักลงทุนสัมพันธ์ : http://www.ktb.co.th เลือกหัวข้อ “สำหรับนักลงทุน”

นอกจากนี้ ธนาคารได้มอบหมายให้ฝ่ายสื่อสารการตลาดและประชาสัมพันธ์
รับผิดชอบเผยแพร่ข่าวสารของธนาคารผ่านสื่อมวลชนในโอกาสต่าง ๆ ในปี 2550 ดังนี้

  ---------------------------------------------------------- ------------
  รูปแบบการเผยแพร่                                             จำนวนครั้ง

  ข่าวเผยแพร่ (Press Release)                                  161

  การแถลงข่าว (Press Conference)                              19

  การสัมภาษณ์ผู้บริหารระดับสูง (Press Interview)                    50

  รวม                                                        230
  ---------------------------------------------------------- ------------

  5) ความรับผิดชอบของคณะกรรมการ (Responsibilities of the Board)

คณะกรรมการธนาคารได้กำหนดทิศทาง กลยุทธ์ในการดำเนินธุรกิจ
ควบคุมและตรวจสอบการดำเนินธุรกิจให้เป็นไปอย่างโปร่งใส
ดูแลการสื่อสารและเปิดเผยข้อมูลของธนาคารให้เป็นไปอย่างเหมาะสม
และปฏิบัติหน้าที่ด้วยจิตสำนึกที่จะดูแลรักษาผลประโยชน์ของผู้ถือหุ้นด้วยความซื่อสัตย์และระมัดระวัง
คณะกรรมการมีความรับผิดชอบต่อผลการปฏิบัติหน้าที่ต่อผู้ถือหุ้นและเป็นอิสระอย่างแท้จริงจากฝ่ายจัดการเพื่อประโยชน์สูงสุดของธนาคารและผู้ถือหุ้นโดยรวม
โดยมีการจัดแบ่งแยกหน้าที่ความรับผิดชอบระหว่างคณะกรรมการและฝ่ายจัดการที่ชัดเจน
และเพื่อไม่ให้คนใดคนหนึ่งมีอำนาจโดยไม่จำกัดได้มีการแยกบุคคลที่ดำรงตำแหน่งประธานกรรมการออกจากบุคคลที่ดำรงตำแหน่งกรรมการผู้จัดการ
กำหนดให้คณะกรรมการธนาคารเป็นผู้ดูแลให้มีระบบงานกิจกรรมต่าง ๆ
ของธนาคารได้ดำเนินไปในลักษณะที่ถูกต้องตามกฎหมาย และมีจริยธรรม นอกจากนี้
ยังมีการกำหนดวาระการดำรงตำแหน่งของกรรมการธนาคารที่ชัดเจน
โดยระบุไว้ในนโยบายการกำกับดูแลกิจการ

คณะกรรมการธนาคารประกอบด้วยกรรมการอิสระจำนวน 7 ท่าน จากคณะกรรมการทั้งหมด 12
ท่าน ซึ่งมากกว่าข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) ที่ให้มีกรรมการอิสระอย่างน้อย 1 ใน 3 ของกรรมการทั้งหมด ทั้งนี้
คณะกรรมการของธนาคารมีคุณสมบัติหลากหลายทั้งในด้านทักษะ ประสบการณ์
ความสามารถเฉพาะด้านที่เป็นประโยชน์กับธนาคาร อีกทั้ง
กรรมการทุกท่านยังได้การอุทิศเวลาและปฏิบัติหน้าที่ด้วยความรับผิดชอบ
ซึ่งทำให้ธนาคารมีคณะกรรมการที่เข้มแข็ง

คณะกรรมการได้จัดให้มีคณะกรรมการชุดย่อยต่าง ๆ
เพื่อช่วยศึกษาและกลั่นกรองงานตามความจำเป็น
โดยเฉพาะในกรณีที่ต้องอาศัยความเป็นกลางในการวินิจฉัย
ซึ่งช่วยให้การปฏิบัติหน้าที่ของคณะกรรมการมีประสิทธิภาพและประสิทธิผลมากยิ่งขึ้น นอกจากนี้
ธนาคารมีนโยบายแต่งตั้งเลขานุการธนาคาร ซึ่งทำหน้าที่ด้านกฎหมายและกฎเกณฑ์ต่าง ๆ
ที่คณะกรรมการจะต้องทราบและปฏิบัติหน้าที่ในการดูแลกิจกรรมของคณะกรรมการรวมทั้งประสานงานให้มีการปฏิบัติตามมติกรรมการ

ธนาคารได้กำหนดนโยบายและวิธีปฏิบัติสำหรับการไปดำรงตำแหน่งกรรมการที่บริษัทอื่นของกรรมการผู้จัดการและผู้บริหารระดับสูงของบริษัทอย่างชัดเจน
ทั้งประเภทของตำแหน่งกรรมการและจำนวนบริษัทที่สามารถไปดำรงตำแหน่งได้
โดยต้องผ่านความเห็นชอบจากคณะกรรมการธนาคารก่อน
และได้มีการเปิดเผยข้อมูลการดำรงตำแหน่งของกรรมการแต่ละคนให้ผู้ถือหุ้นทราบผ่านแบบแสดงรายการข้อมูลประจำปี

การกำหนดค่าตอบแทนกรรมการเป็นเรื่องเกี่ยวกับผลประโยชน์ของกรรมการโดยตรง
หลักเกณฑ์ในการพิจารณาจึงตั้งอยู่บนหลักของความเป็นธรรมและความเหมาะสม
ซึ่งในส่วนของความเป็นธรรม คือจะพิจารณาจากภาระหน้าที่ความรับผิดชอบของกรรมการ
ในส่วนของความเหมาะสมคือ
จะพิจารณาจากสถานะทางการเงินของธนาคารและการจ่ายค่าตอบแทนของธนาคารพาณิชย์คู่เทียบซึ่งอยู่ในกลุ่มธุรกิจเดียวกันแล้วนำเสนอต่อที่ประชุมผู้ถือหุ้นเพื่อขอความเห็นชอบ

ธนาคารได้จัดทำคู่มือจรรยาบรรณมาตั้งแต่ปี 2541
และได้มีการปรับปรุงให้ทันสมัยตามสถานการณ์ที่เปลี่ยนแปลงอย่างสม่ำเสมอ
รวมทั้งคณะกรรมการธนาคารก็ได้รับทราบและถือปฏิบัติตามข้อพึงปฏิบัติที่ดีสำหรับกรรมการบริษัทจดทะเบียนของตลาดหลักทรัพย์แห่งประเทศไทย
คณะกรรมการ
ผู้บริหารและพนักงานทุกระดับจึงได้ประพฤติปฏิบัติหน้าที่ด้วยจิตสำนึกที่ยึดมั่นในความซื่อสัตย์ มีคุณธรรม
และจริยธรรม และตระหนักในชื่อเสียงและเกียรติคุณของธนาคาร
ในฐานะที่เป็นสถาบันการเงินที่น่าเชื่อถือ มีความมั่นคง และสั่งสมชื่อเสียงมายาวนานกว่า 40 ปี
โดยธนาคารถือว่าคู่มือจรรยาบรรณธุรกิจ เป็นส่วนหนึ่งของ ”ระเบียบปฏิบัติงาน และคู่มือปฏิบัติงาน”
ของธนาคาร

2.  ผู้บริหารระดับสูงและพนักงาน

9.2.1 กรรมการผู้จัดการ

-   อำนาจหน้าที่ของกรรมการผู้จัดการ

กรรมการผู้จัดการ
มีอำนาจหน้าที่รับผิดชอบดำเนินการให้เป็นไปตามนโยบายและเป้าหมายตามที่คณะกรรมการธนาคารมอบหมาย
และบริหารงานตามแผนงานหรืองบประมาณที่ได้รับอนุมัติจากคณะกรรมการธนาคารอย่างเคร่งครัด
ซื่อสัตย์ สุจริต และระมัดระวัง รักษาผลประโยชน์ของธนาคารและผู้ถือหุ้นอย่างดีที่สุด

-   การประเมินผลการปฏิบัติงานของกรรมการผู้จัดการ

ธนาคารใช้แนวทางการประเมินผลการปฏิบัติงานของกรรมการผู้จัดการ
โดยกำหนดให้มีการประเมินปีละ 2 ครั้ง คือพิจารณาผลการปฏิบัติงานตั้งแต่ เดือนมกราคม –
มิถุนายน และผลการปฏิบัติงานตั้งแต่ เดือนกรกฎาคม – ธันวาคม ของแต่ละปี ตามกระบวนการดังนี้

1)  คณะกรรมการสรรหาและกำหนดค่าตอบแทน จะพิจารณาและประเมินผลการปฏิบัติงาน
    โดยเปรียบเทียบกับดัชนีวัดผลสำเร็จ (Key Performance Indicator : KPI)
    ที่กำหนดตามกลยุทธ์และเป้าหมายในแต่ละปี

2)  คณะกรรมการสรรหาและกำหนดค่าตอบแทนนำเสนอผลการปฏิบัติงานของกรรมการผู้จัดการต่อคณะกรรมการธนาคาร
    เพื่อขอความเห็นชอบ

3)  คณะกรรมการสรรหาและกำหนดค่าตอบแทนแจ้งผลการประเมินต่อกรรมการผู้จัดการ

    2.  ผู้บริหารระดับสูง

    -   รายชื่อและตำแหน่งของผู้บริหารระดับสูง ณ วันที่ 31 ธันวาคม 2550

  ----- ------------ ------------- -------------------------------------------------
  1)    นายอภิศักดิ์     ตันติวรวงศ์      กรรมการผู้จัดการ

  2)    นายพงศธร     สิริโยธิน        รองกรรมการผู้จัดการอาวุโส ผู้บริหารสายงาน สายงานปฏิบัติการ

  3)    นายสหัส       ตรีทิพยบุตร      รองกรรมการผู้จัดการ ผู้บริหารสายงาน
                                   สายงานบริหารผลิตภัณฑ์และการตลาด

  4)    นายวันชัย      ธนิตติราภรณ์     รองกรรมการผู้จัดการ ผู้บริหารสายงาน สายงานธุรกิจขนาดกลาง

  5)    นางกิตติยา     โตธนะเกษม     รองกรรมการผู้จัดการ ผู้บริหารสายงาน สายงานบริหารการเงิน

  6)    นายสายัณห์     สตางค์มงคล     รองกรรมการผู้จัดการ ผู้บริหารสายงาน สายงานบริหารสินทรัพย์

  7)    นางนงนุช      เทียนไพฑูรย์     รองกรรมการผู้จัดการ ผู้บริหารสายงาน สายงานกลั่นกรองสินเชื่อ

  8)    นายสมเกียรติ   แสงสุเรนทร์     รองกรรมการผู้จัดการ ผู้บริหารสายงาน
                                   สายงานบริหารความเสี่ยงและบรรษัทภิบาล

  9)    นายบุญเลิศ     ศรีเจริญ        รองกรรมการผู้จัดการ ผู้บริหารสายงาน สายงานเครือข่าย

  10)   นางสุมนา      วงษ์กะพันธ์      รองกรรมการผู้จัดการ ผู้บริหารสายงาน
                                   สายงานทรัพยากรบุคคลและองค์กร

  11)   นายปรีชา      ภูขำ           รองกรรมการผู้จัดการ ผู้บริหารสายงาน สายงานธุรกิจภาครัฐ

  12)   นางชูจิตร      นิยโมสถ        ผู้ช่วยกรรมการผู้จัดการอาวุโส ผู้บริหารสายงาน
                                   สายงานตรวจสอบภายใน

  13)   นางสาวสมพิศ   เจริญเกียรติกุล   ผู้ช่วยกรรมการผู้จัดการอาวุโส ผู้บริหารสายงาน
                                   สายงานธุรกิจขนาดใหญ่
  ----- ------------ ------------- -------------------------------------------------

-   ค่าตอบแทนผู้บริหารระดับสูง

ในปี 2550 ธนาคารจ่ายค่าตอบแทน จำแนกเป็นเงินเดือน เงินประจำหน่วยงาน
และเงินตอบแทนพิเศษ ให้กับผู้บริหารของธนาคารดังรายชื่อที่ได้กล่าวข้างต้น ประกอบด้วย
กรรมการผู้จัดการ รองกรรมการผู้จัดการอาวุโส
รองกรรมการผู้จัดการ และ ผู้ช่วยกรรมการผู้จัดการอาวุโส รวม 13 คน เป็นจำนวนเงินรวมทั้งสิ้น
155,094,426.00 บาท โดยธนาคารไม่ได้จ่ายเงินสมทบกองทุนสำรองเลี้ยงชีพ

9.2.3 พนักงาน

-   จำนวนพนักงาน

ณ วันที่ 31 ธันวาคม 2550 ธนาคารมีจำนวนพนักงาน พนักงานตามสัญญา และลูกจ้างทั้งหมด
16,110 คน
เป็นพนักงานและพนักงานตามสัญญา 15,914 คน และลูกจ้าง 196 คน
ซึ่งสามารถจำแนกแยกเป็นพนักงาน พนักงานตามสัญญา และลูกจ้าง ในสายงานหลักรวมทั้งสิ้น
12,158 คน และสายงานที่ไม่ใช่สายงานหลัก รวม 3,952 คน ดังนี้

  --------------------------------- ------------------ ---------------- ------- --------
  หน่วย : คน                                                                     

  สายงาน                            จำนวนพนักงาน                         ลูกจ้าง   รวม
                                    และพนักงานตามสัญญา                            

                                    สำนักงานใหญ่         ไม่ใช่สำนักงานใหญ่           

  สายงานหลัก                                                                     

  สายงานเครือข่าย                     1,313              9,124            163     10,600

  สายงานธุรกิจขนาดกลาง                778                -                5       783

  สายงานธุรกิจขนาดใหญ่                 186                -                1       187

  สายงานกลั่นกรองสินเชื่อ                123                -                1       124

  สายงานธุรกิจภาครัฐ                   205                -                1       206

  สายงานบริหารผลิตภัณฑ์และการตลาด       258                -                -       258

  รวม                               2,863              9,124            171     12,158

  สายงานที่ไม่ใช่สายงานหลัก                                                          

  สายงานบริหารสินทรัพย์                 321                -                1       322

  สายงานบริหารการเงิน                 445                13               2       460

  สายงานบริหารความเสี่ยงและบรรษัทภิบาล   210                -                1       211

  สายงานปฏิบัติการ                     2,213              -                14      2,227

  สายงานทรัพยากรบุคคลและองค์กร         260                -                3       263

  พนักงานรอจัดสรรลงหน่วยงาน/ประจำฝ่าย   107                -                3       110

  สายงานตรวจสอบภายใน                299                -                -       299

  หน่วยงานที่ขึ้นตรงต่อกรรมการผู้จัดการ      59                 -                1       60

  รวม                               3,914              13               25      3,952

  รวมทั้งสิ้น                           6,777              9,137            196     16,110
  --------------------------------- ------------------ ---------------- ------- --------

-   ค่าตอบแทนพนักงาน

ค่าตอบแทนที่ให้กับพนักงานและลูกจ้าง ในปี 2550 ประกอบด้วย เงินเดือน ค่าจ้าง
เงินประจำหน่วยงาน
เงินตอบแทนพิเศษ เงินช่วยเหลือบุตร เงินช่วยเหลือการศึกษาบุตร เงินค่าทำงานล่วงเวลา
เงินช่วยเหลือค่าเช่าบ้าน
เงินค่าเบี้ยเสี่ยงภัย เงินกองทุนสำรองเลี้ยงชีพ ค่าครองชีพ และเงินได้กรณีพนักงานออกจากงาน
เป็นค่าตอบแทนรวมทั้งสิ้น 11,377,793,760.00 บาท

-   นโยบายการฝึกอบรมและพัฒนาพนักงานในปีที่ผ่านมา

ธนาคารมีนโยบายมุ่งสู่การเป็น The Convenience Bank และมุ่งเน้นการเป็น Processing
Bank ที่มีผลิตภัณฑ์ครบวงจรที่ตอบสนองลูกค้า เป็น One Stop Service ทันสมัย รวดเร็ว ใช้ง่าย
ใช้บริการได้ตลอดเวลาและทุกที่ และพนักงานของธนาคารคือพลังขับเคลื่อนองค์กร
เป็นทรัพยากรที่มีค่ายิ่งที่ธนาคารจะต้องรักษาและพัฒนาขีดความสามารถให้ถึงที่สุด
ดังนั้นจึงต้องสร้างและพัฒนาพนักงานให้มีทุนทางปัญญา และเป็นทุนมนุษย์ที่สำคัญต่อธนาคาร
โดยกำหนดนโยบายการฝึกอบรมและพัฒนาพนักงานเพื่อเพิ่มประสิทธิภาพในการทำงานมุ่งเน้นทักษะด้านการขาย
ทักษะการบริการลูกค้า และทักษะการวิเคราะห์สินเชื่อ ในหลักสูตรต่างๆ
เพื่อให้พนักงานมีความรู้ด้านการขาย ก่อให้เกิดทักษะในการส่งต่อลูกค้าไปยังหน่วยขายอื่นๆ
ได้อย่างมืออาชีพ มีความเชี่ยวชาญในผลิตภัณฑ์และบริการหลัก และ Product Package
ของธนาคารเป็นอย่างดีทำให้เกิดความมั่นใจในการขายและนำเสนอได้อย่างมีประสิทธิภาพสูงสุด
อาทิ หลักสูตร “KTB Product & Sale Champion” โดยมีผู้ผ่านการฝึกอบรมจำนวน 725 คน
สำหรับทักษะด้านการบริการลูกค้าให้ความรู้ด้านเทคนิควิธีการบริการที่เป็นเลิศสามารถตอบสนองความต้องการของลูกค้าได้อย่างมีประสิทธิภาพและสร้างภาพลักษณ์ที่ดีให้กับธนาคาร
อาทิ หลักสูตร “Excellent Service” มีผู้ผ่านการฝึกอบรมจำนวน 2,269 คน
ส่วนทักษะด้านการวิเคราะห์สินเชื่อนำวิธีการสอบวัดระดับความรู้ของพนักงานสินเชื่อและนำหลักสูตรของสถาบัน
Omega Performance ซึ่งเป็นสถาบันที่มีชื่อเสียงและเป็นที่ยอมรับของสถาบันการเงินทั่วไป
เพื่อให้พนักงานสินเชื่อปฏิบัติงานให้เป็นมาตรฐานเดียวกันและทัดเทียมกับสถาบันการเงินชั้นนำ
มีผู้ที่เข้ารับการประเมินทักษะจำนวน 1,806 คน ด้านการฝึกอบรมเพื่อพัฒนาจิตใจ
ธนาคารได้จัดให้มีการฝึกปฏิบัติวิปัสสนากรรมฐาน ซึ่งมีพนักงานเข้ารับการฝึกอบรมทั้งสิ้น 1,239 คน

นอกจากนี้ ธนาคารยังมีแผนพัฒนาและเสริมสร้างบุคลากรที่มีความสามารถและศักยภาพสูง (High
Potential) และเตรียมความพร้อมให้เป็นผู้บริหารระดับสูงของธนาคารในอนาคต
ได้แก่ผู้บริหารหน่วยงานระดับผู้จัดการสาขาขึ้นไป พนักงานในกลุ่ม Talent นักเรียนทุนของธนาคาร
Management Trainee for Credit Analysis (MTCA) และ Management Trainee
(MT) ซึ่งจะได้รับการพัฒนาในหลักสูตรต่างๆ ทั้งภายในและภายนอกธนาคาร
ตลอดจนสร้างและพัฒนากลุ่ม Young Blood
โดยมีโครงการทุนการศึกษาระดับปริญญาโทต่างประเทศสาขา Finance, Financial
Engineering และ Operational Research ในมหาวิทยาลัย 25 ลำดับแรกของสหรัฐอเมริกา
และมหาวิทยาลัยชั้นนำของอังกฤษ ฝรั่งเศส ญี่ปุ่น และจีน
โครงการทุนปริญญาโทเพื่อศึกษาต่อที่สถาบันบัณฑิตบริหารธุรกิจศศินทร์ จุฬาลงกรณ์มหาวิทยาลัย และ
สถาบันเทคโนโลยีแห่งเอเชีย (Asian Institute of Technology: AIT)
และโครงการทุนปริญญาโทหลักสูตรวิทยาศาสตร์มหาบัณฑิต สาขาวิทยาการคอมพิวเตอร์

เพื่อให้ธนาคารมีส่วนร่วมในการรับผิดชอบต่อสังคมและสิ่งแวดล้อม (CSER)
และการสร้างทุนทางปัญญา ธนาคารจึงได้จัดเสวนาในโครงการสร้างทุนทางปัญญา KTB Lecture
Series สำหรับลูกค้าและพนักงานธนาคารตลอดจนผู้ที่สนใจทั่วไป
มีการจัดประกวดโครงงานธุรกิจจำลองภายใต้ชื่อ "โครงการกรุงไทยยุววาณิช"
สำหรับเยาวชนไทยที่กำลังศึกษาอยู่ในระดับมัธยมศึกษาตอนปลายทั้งสายสามัญและสายอาชีพ
เพื่อเสริมแนวคิดและปูพื้นฐานการเป็นผู้ประกอบการให้แก่เยาวชนไทยที่กำลังศึกษาอยู่ได้แสดงความกล้าคิดกล้าทำในการประกอบธุรกิจจำลองตามวิธีการและรูปแบบของการดำเนินธุรกิจจริง
และโครงการเสริมสร้างประสบการณ์ชีวิตการทำงาน (สปช) : KTB Internship Training
(KIT) โดยรับนิสิต นักศึกษาปริญญาตรีที่กำลังศึกษาอยู่ในชั้นปีที่ 3 จากมหาวิทยาลัยต่างๆ
ในประเทศ เพื่อมาเข้ารับการฝึกอบรมและดูงานหน่วยงานต่างๆ ของธนาคาร
และที่สำคัญธนาคารได้น้อมนำเอาแนวทางเศรษฐกิจพอเพียงมาใช้ผ่านกระบวนการพัฒนาบุคลากรและเพื่อสร้างสังคมกรุงไทยให้เป็นสังคมแห่งการแบ่งปันความรู้ซึ่งกันและกัน
ธนาคารจึงมีระบบฐานข้อมูลความรู้ (Knowledge Management)
ที่ส่งเสริมและเอื้อให้พนักงานได้เกิดการเรียนรู้อย่างต่อเนื่อง ทั่วถึงและเท่าเทียมกัน
ส่งเสริมให้เกิดการแบ่งปันความรู้ การ On The Job Training มีระบบพี่เลี้ยง (Mentoring)
โครงการดาวเด่นด้านการขาย ด้านการบริการลูกค้า และด้านสินเชื่อ
โดยให้พนักงานที่มีความรู้ความเชี่ยวชาญด้านดังกล่าวเป็นวิทยากรถ่ายทอดความรู้สู่เพื่อนพนักงาน
อันเป็นการส่งเสริมให้เป็นองค์กรแห่งการเรียนรู้ (Learning Organization) และมุ่งสู่การเป็น
Creative Organization ต่อไป
แนวทางการพัฒนาพนักงานดังกล่าวนอกจากจะเป็นการสร้างสัมพันธภาพอันดีระหว่างพนักงานแล้ว
ยังเป็นการช่วยธนาคารลดค่าใช้จ่ายในการใช้บริการจากวิทยากรภายนอกธนาคารได้อีกทางหนึ่ง